Hidayət Orucovdan Vəzırova açıq məktub: "Siz əski cəmiyyətin də, bu günün də şər qazanısınız!"\n13 Mart 2019 - 16:26\nHidayət Orucovdan Vəzırova açıq məktub:"Siz əski cəmiyyətin də, bu günün də şər qazanısınız!"\nMən indi sizə nə məktub yazmaq istərdim, nə də günahlarınızla bağlı kiməsə müraciət etmək. Respublika rəhbərliyinin başında dayananda – qılıncınızın dalı da, qabağı da kəsəndə sizlə görüşmək, adımı rəsmi və ya qeyri-rəsmi qəbullarınızın siyahısına saldırmaq, həndəvərinizdə fır-fır fırlananlarınızın yadına düşməyə cəhd etməmişəm. Mərkəzin təyinatını alıb Bakıda fəaliyyətə başladığınız ilk günlərdəcə təşkil etdiyiniz mitinqdəki çıxışınızı dinləyəndə əlim yerdən-göydən üzüldü, inandım ki, millətin başı üstünü qara buludlar alır. Siz ilk “monoloqunuzdanca” millətin fikrini o günlərin dəhşətli ağrılarından, elan olunmamış erməni müharibəsindən, Mərkəzin daşnaksayağı himayədarlığından, Qarabağdan, sərhədlərdən, qaçqınlardan “ayırıb” keçmişin təftişinə, təzə xiyar-pomidor “problemi”nə, köhnə dostunuzun vaxtilə işdən çıxarılması məsələsinə cəlb etmək istəyirdiniz. Bir-birinə calanan sonrakı acı hadisələr – iyirmi aylıq taxtınızın törətdiyi faciələr təsdiq etdi ki, zənnimdə yanılmamışam. Yazılarım sizin əliniz altındakı hərbi senzuranın qadağalarını yarıb keçəndə mətbuatda çap olunub. Hətta bir müşavirədə məclis əhlindən qəfilcə soruşubsunuz: “Mı kak mojem nemnojko rasslabit Qidayata?” Kimsə: “On v poslednee vremya molçit”, – deyib. Siz yenə əsəbləşmisiniz : “Eqo molçaniye toje opasno!”.\nQəzet redaktorları telefon söhbətində, ya da görüşlərimizdə deyirdilər: “Fikirlərin ürəyimizdəndir, bircə MK-dan icazə verələr, heç olmasa, şöbə müdiri…”\nYanvar soyqırımından sonrakı yazılarımda isə dönə-dönə demişəm: Kimdir günahkar? Ə.Vəzirov “Mərkəzin” sessiyasında (SSRİ Ali Sovetinin sessiyası nəzərdə tutulur – müəllif.) oturub nə yazıb-pozur görəsən? Bəlkə həqiqəti heç olmasa indi aça? Soruşmuşam, Sizdən də … Ə.Daşdəmirovdan da (televiziyadakı “tarixi” bəyanatını hamı xatırlayır, özü də iki il sonrakı “redaktəsi”, “Takix namereniy o tom, çtobı vvadit komendantskiy ças v Baku u rukovodstva respubliki net” – kimi yox, sadə və konkret – “V Baku ne budet komendantskoqo çaşa” kimi) soruşmuşam. Məndən başqa da bu sualı verən çox olub, iki ildən çoxdur cavabını gözləyirlər, neçə gün bundan qabaq siz ekranda görünəndə (Daşdəmirov da axır ki, həmin verilişdə peyda oldu) fikirləşdim, heç olmasa, bu dəfə “Mərkəz hücumçusu” maskasını yırtıb, formal da olsa, səmimi danışmağa çalışacaqsınız.\nSöhbətinizin əvvəlindəcə deyəndə – Şəhidlər xiyabanında, baş daşlarında bircə tanış ad, bircə tanış şəkil görməyibsiniz, – hansı simə vurdunuz, aydındır, amma deyəsən, siz də inanıbsınız ki, tamam günahsız adamlar şəhid olublar və bu günahsızlar içində günahkarlar axtarırdınız? “Rəqib” tərəfdə, Xalq Cəbhəsində, o vaxtlar yaranmış təzə partiyalarda və qurumlarda, sözün düzünü az-çox üzünüzə deyən ziyalılar içindəmi gəzirsiniz günahkarları? O müsibətdə çoxlarının günahı var. Buna sözüm yox, bəs baş günahkar kimdir? Heç olmasa etiraf edəydiniz ki, o xiyabanda bircə nəfər hökumət adamı, vəzifələrə təyin etdiyiniz onlarca səbatsız kəslərdən, onların oğul-uşaqlarından, doğmalarından, yaxın qohumlarından (hamısının canı sağ olsun, mən faktdan danışıram) bircəsi də yoxdur, onda “rəqib” tərəfi qınamağınıza təbii baxmaq olardı.\nYenə 1988-ci ilin ortalarında Bakıya gəlişinizi, ekoloji, iqtisadi problemləri, işsizliyi… xatırladınız, mənə elə gəldi ki, təxminən dörd il bundan qabaq, o vaxtlar Leninin adını daşıyan meydandakı çıxışınızın mətnini yenidən təkrar oxuyursunuz, indicə cənab “palitbüro”dan, “tovariş Qorbaçov”dan sitatlar deyəcəksiniz. Sonra yenə iqtisadi məsələlərə qayıtdınız, “demə”, 1989-cu ilin yayında SSRİ Dövlət Statistika Komitəsinin məlumatına əsasən, Azərbaycan ölkədə meyvə və tərəvəz istehlakına görə… 14-cü yerdə imiş, siz də hökm edib respublikadan çıxan yolları bağlayıbsınız, guya bazarlarda qiymətlər aşağı düşüb. Və məhsulu respublikadan çıxarmağa vərdiş etmiş kişilər bəyanat veriblər: “Mı oplatim skolko uqodno, Vezirov ne doljen ostatsya do sleduyuşeqo leta”. (Vəzirovun bəzi ifadələri çıxışının orijinalında olduğu kimi saxlanır – müəllif.)Təəccüblü bir “qiymət” də dediniz – bu qiyməti sizin başınıza kimin qoyduğunu sirr saxladınız, amma rəqəmi bildirdiniz: 300 milyon… Hə, siz doğrudan da gələn yaya qala bilmədiniz, bəlkə o tacir kişilər törətdilər Yanvar müsibətini?\nSiz həqiqətən bu qədər sadəlövhsünüz, yoxsa oynayırsınız? Respublika rəhbərinin, üstəgəl diplomatın belə sadəlövh olmasına kim inanar? O ki qaldı oyuna… mən nə az, nə çox, düz on altı il peşəkar teatrda rəhbərlik etmişəm, pyeslər yazmışam, Şekspiri dilimizə çevirmişəm… Sizin oyununuzu şit komediyalardakı şit personajların ifaçıları ilə müqayisə etmək olar.\nYeri oldu-olmadı “moy narod”, “moy narod” deyə-deyə Sumqayıtı, sonra (?) Əsgəranı, “zaxvat vlasti… v Lenkorane”, Cəlilabadı, cənubla sərhəddəki “neslixannıy vandalizm…”i, “srıv zasedaniya Verxovnoqo Soveta”nı, “mitinq Soveta oboronı”, müxalifətlə gecə yarıdan xeyli keçənədək oturub şöhbətləşdiyinizi dönə-dönə xatırladınız, demək istəyirdiniz ki, 20 Yanvar müsibəti “təbii” idi? Bəs kim xalqı o dəhşətli qırğından xəbərdar etməliydi? Müsibətdən neçə gün qabaq zavoddakı görüşünüzdə o nə “silahlanma” tezisiydi atmışdınız meydana?\n“Sentr vinovat? A seyças?”\nÇox hərləndiniz bu sözlərin ətrafında. Mərkəzə bircə kəlməlik qınam, tənqid eşidilmədi… Bəlkə siz də Yazovun yanvarın 18-dən 19-na keçən gecə Bakıya gəlişindən xəbərsiz idiniz? Və necə oldu ki, bütün Azərbaycan çalxanan dənizi xatırlatsa da, siz Qorbaçovla danışmadınız?\nSiz qətiyyən sadəlövh adam deyilsiniz. Azərbaycanın düşmənlərinin əli ilə yazılmış ssenarinin mahir iştirakçısısınız. Siz doğrudan da sadəlövh adam olsaydınız heç olmasa, aradan iki il keçəndən sonra müsibətin kökünü, yuxarıdan verilən konkret tapşırıqların, həndəvərinizdən gələn tələblərin ucundan-qulağından nəsə açardınız, arınmaz-arınmaz “Günahkarlar axtarmayın, hamı günahkardır” – deməzdiniz. Və lap dəhşətlisi budur ki, heç olmasa, peşmanlıq da keçirmirsiniz. Yox, siz heç nəyi aça bilməzdiniz, məsələn, deyə bilərdinizmi ki, ordu çağırılması barədə Mərkəzə şifroqramma verməyibsiniz? Deyə bilməzdiniz. Ona da “Qorbaçov” deyərlər. SSRİ xalq deputatlarının qurultayında Tbilisi faciəsinə baxılması sizin gözləriniz qabağındaca olub, Gürcüstan KP MK-nın keçmiş birinci katibi Patiaşvili bildirəndə ki, 9 apreldə Tbilisinin küçələrində tökülən qanlardan xəbərsiz imiş, Qorbaçov onun öz imzası ilə Sov.İKP MK-ya göndərilmiş teleqramı (komendant saatı elan olunması xahişini) gətizdirib, xalq deputatlarına oxutdurdu və bunu televiziya vasitəsilə bütün keçmiş nəhəng imperiya gördü. Ona görə də… Girenkonun, Yazovun, Mixaylovun… heç adını da çəkmirsiniz, sözünüzün də əvvəli-axırı – “günahkarlar axtarmayın, hamı günahkardır”.\nDoğrudanmı yanvarın 16-dan 18-dək rəhbərlik etdiyiniz büro bu məsələ ilə bağlı yığışmayıb, vəziyyəti müzakirə etməyib, tədbirlər planı hazırlamayıb və bu barədə Moskvaya müvafiq məlumat verməyib, müvafiq xahiş etməyib, kömək istəməyib? Bəlkə bu işi Ali Sovetin Rəyasət Heyəti öz üzərinə götürüb? Bəlkə hər şeyi siz özünüz öz iradənizlə təkbaşına həll edibsiniz? Burada da sual çoxdur, amma bir şey mənə gün kimi aydındır: sizlərdən müraciət olmasaydı, Qorbaçov Azərbaycana başkəsənlər ordusu yeridə bilməzdi. Əgər siz kömək istəməyibsinizsə və ya fövqəladə vəziyyətin əleyhinə olmusunuzsa niyə respublikanın müxtəlif təşkilatları adından müraciətləri yığırdınız? Deyəcəksiniz ki, o vaxtlar Bakıda hər hansı bir iri müəssisənin rəhbərliyi, ictimai təşkilatları MK-nın və ya raykomun tapşırığı olmadan yuxarılara müraciət edə bilərdi ki, şəhərdə hərbi vəziyyət elan edin? Buna inanan tapılarmı?\nSiz qaçqınları da xatırladınız, guya müxalifəti o zavallıların problemləri ilə birgə məşğul olmağa çağırıbsınız. O zavallılar ki, Sizin tapşırığınızla, raykom katiblərinin hökmü ilə doğma Azərbaycandaca neçə kənddən, neçə eldən qovuldular, axırda neçə milis, DTK səddini keçib Bakıya üz tutdular, oradan da qovuldular. Sonra yenə geriyə, sonra yenə, yenə…Zəngilandakı görüşünüz yadınızdadırmı? Amansız düşmən qabağında mərdanə dayanan Nüvədi kəndinin poçt müdiri şikayətlənəndə ki, poçtumuz gəlmir, işığımızı kəsirlər, maaşımızı ala bilmirik, ərzaq…yoxdur… Nə desəniz yaxşıdır? “Sizə şad xəbər vermək istəyirəm. Bakıya beş min erməni qayıdıb…” Elə qaytardığınız o ermənilər sonralar çox faciələr törətdilər. Bakıda da, Azərbaycanın hər guşəsində də. Elə qaytardığınız o ermənilərin gücü ilə Volski Qarabağ dağlarında daşnak hökumətini möhkəmlətdi, faciələr faciələrə calandı, yerdə də qan töküldü, göydə də. Azərbaycanlılar doğma Qarabağdan ölümlə qovuldular, isti ocaqlarından didərgin düşdülər, 13-15 yanvar hadisələrinin ertəsi günü isə öz əlinizlə törətdiyiniz cinayətlərə siyasi qiymət verməyə cumdunuz, büronuzun qərarını çıxarıb, bütün günahları o zavallıların üstünə yıxdınız. Bu qərarı çıxarmaqda əsas məqsədiniz yeni cinayət törətmək idi: yerli əhali ilə qaçqınlar arasında nifaq salmaq, qardaş qırğını törətmək. Bu yolla “şanlı” ordunun şəhərə girməsinə “ciddi” bəhanə tapmaq.\nBakıdan qaçmağınız isə… gülməli yuxulu nağıllara oxşayır: yanvarın 18-dən 27-dək “heç nə yadınızda deyil, yanvarın 18-də günorta xəbər veriblər ki, “Politbüro” sizi işdən kənarlaşdırıb, diplomatik “karyera”nızın davamı üçün XİN-nə dəvət edib.\nAxşam saat 11-in yarısınadək MK-da olubsunuz.\nSonra… “heç nə yadınızda deyil”.\nYanvarın 27-də ayılıbsınız. Moskvada, ayrı məmləkətdə, aydın deyil, bəlkə də ayrı şəhərdə? Yoxsa ağır stress keçiribsiniz, şok vəziyyətinə düşübsünüz? Vəzifədən ayrıldığınız, yoxsa əlinizlə törədilən soyqırımı üçün? O da aydın deyil.\nBəs doğmalarınız, dostlarınız da Bakıdan nə vaxt, necə aparıldığınızı sizə söyləmədilər?\nGörürsünüzmü, yuxulu nağıllar kimidir, gülməli nağılların qəmli sonluğutək.\nƏn qatı cinayətkarlar da, içlərində zərrə qədər qeyrət, namus hissi varsa, xalq məhkəməsində günahlarını etiraf edirlər, törətdiklərini açıb-ağardırlar. O dəhşətli soyqırımından iki il keçəndən sonra da günahlarının yüzdə birini boynuna almayasan, milyonlarla tamaşaçılara üz tutub deyəsən: necə getdiyim yadımda deyil, yanvarın 18-də yatıb, 27-də oyanmışam.\n“Moy narod” ifadəsi səmimiyyətlə deyiləndə “mənim evim”, “mənim ocağım”, “mənim oğul-uşağım” kimi səslənir və bundan uca and yeri yoxdur. Belə ağ yalanları, multiplikasiya filmləri qəhrəmanlarının gülməcələrini xatırladan “monoloqunuzu” dinləyəndə fikirləşirsən: ulu tarixi boyu heç kəsi aldatmayan, düz sözü, düz əhdi müqəddəs sanan, qılınc qabağında da xəyanət etməyən, mərdliyi qoca Şərqi heyrətləndirən bu qeyrətli millət doğrudanmı sizin xalqınızdır?\nQorbaçov sizi gecəyarı Pakistandan gətirdib, Azərbaycana rəhbər təyin edəndə həqiqətən ağır vaxtlar başlamışdı. Amma məni bir məsələ çox düşündürür: iyirmi il respublikadan ayrılmış, arada gəlib bir şəhərə rəhbərlik edə bilməyən adam nəyə arxalanıb, hansı prinsipləri əsas götürüb elə ağır yükün altına girdi? Əsas məqsədiniz nə idi? Qarabağ uydurmasının aşkarlanmasımı? Yoxsa qaçqınlar problemi? Bəlkə iqtisadiyyat? Yox. Siz əslində nə Qarabağın qorunması ilə məşğul oldunuz, nə qaçqınlarla, nə də iqtisadiyyatın inkişafı ilə. Gündə meydana bir tezis atıb arxasında gizləndiniz: qoz ağacı əkmək, kompyuterləşdirmək, hamam tikmək. Bəs Qarabağ? Volski hökumətini kim yaratdı Azərbaycanın bu dilbər guşəsində? Erməninin əlini sıxan bu canişini kim SSRİ-nin xalq deputatı elədi? Bu gün deyə bilərsinizmi onun seçilməsinin təşkili üçün həmin dairəyə düşən azərbaycanlılar yaşayan rayonların, kəndlərin rəhbərlərinə xüsusi tapşırıq verməyibsiniz, deyə bilərsinizmi? Bəs Balayanın? Bu seçkidə sizin barmağınız yoxdur? Bəs seçkiqabağı bir qrup adamınızı həmin dairəyə – azərbaycanlılar yaşayan məntəqələrə niyə göndərmişdiniz?\nQarabağla, qaçqınlarla, respublikanın başqa problemləri ilə ciddi “məşğul olan” rəhbər iyirmi ayda yüzlərlə nomenklatur işçisini işdən çıxarmağa necə macal tapa bildi? Axı, o qədər adamı da təyin etmək lazım idi. Siz bu adamların fəaliyyətini, şəxsiyyətini harada öyrənmişdiniz? (İşdən çıxarılanların da, yeni təyin edilənlərin də.) Harada, haçan? Hindistanda, Nepalda, Pakistanda işləyəndəmi? Ümumiyyətlə, məncə, kadr “siyasətinizdə” başlıca xətt yüksək vəzifələri sizdən əvvəlki rəhbərliklər tərəfindən işdən qovulmuş adamlara (özləri yaşamırsa, onların uşaqlarına və ya yaxın adamlarına), özü də ağına-bozuna baxmadan paylamaq, kimlərdənsə qisas almaq, köhnəli-təzəli korrupsiya yaratmaqdan başqa bir şey deyildi.\nÖlkə rəhbərləri hansı halda, hansı şəraitdə Vətəndən qaçırlar görəsən? Düşmən ordusu ölkəyə girəndən neçə gün, neçə saat qabaq? Və ulu tarix boyu başqa belə bir dəhşətli fakt qeydə alınıbmı?\nMüxalifətlə görüşlərinizdən çox dəm vurursunuz, o söhbətlərdə əsas məqsədiniz nə idi – xalq hərəkatını parçalamaqmı? 1988-ci ilin noyabr-dekabr hərəkatında biz bunun şahidi olduq, necə dəhşətli böhtanlar yayırdılar Meydana, çadırlara. Aclıq elan edən gənclərin “saatda” ayaqyoluna neçə kərə “getdiklərini” də “saymışdınız” və bunu siz özünüz televiziya ilə aləmə car çəkirdiniz…\nVə axırıncı sözüm: bu xalqın doğrudan da yer boyda ürəyi var; torpaq kimi səbri var – izin verib siz müqəddəs Şəhidlər xiyabanına ayaq basıbsınız. Görəsən, heç olmasa orada, əbədiyyətin zülmü ayaqladığı torpaqda içinizin lap dərin guşəsində ağlasığmaz cinayətlərinizi, bağışlanmaz günahlarınızı xatırladınızmı?\n“Yeni fikir” qəzeti, 23 yanvar 1992-ci il.\nP.S.: ŞƏR QAZANI\nAçıq məktubun yazıldığı, çap olunduğu zamandan 27 ildən artıq vaxt keçib. Yazılmasına səbəb 20 Yanvarın ikinci ildönümü hüznündə müsibətdən sonra ilk dəfə televiziya ekranında görünərək bu açıq ittihamda göstərildiyi kimi, absurd, ağlabatmaz, gülməli-ağlamalı fikirlər söyləməyiniz idi. Narahat ovqatla yazılmış o sətirlər o illərdə çox oxundu, sonralar kitablarıma daxil edildi. Artıq məndə təzəcə unudulmağa başlayırdı, çünki bu müsibətin mahiyyətini, siz başda olmaqla, günahkarlarının adlarını, ünvanlarını tarix özü açmışdı və açırdı. Haçansa açıq məktubu qəzetdə yenidən dərc etdirəcəyim (özü də sözardıyla) ağlıma gəlməzdi, əgər yeni cəfəngiyat – “Paxlava Production” internet televiziyasında saat yarımlıq şərlər, yalanlar, böhtanlar, lap başlıcası, xalqımıza, yumşaq desək – hörmətsizlik deyimləri ilə doldurulmuş yeni müsahibəniz peyda olmasaydı.\nHeç dəyişməyibsiniz, azı 27 il bundan qabaqkı ovqatınızdasınız – “Lenin komsomolunda” işləməyinizlə fəxr edirsiniz, siyasi ideologiyalı dövlətin xiffətini çəkirsiniz, eliniz Füzulini hələ də “Karyagin” sayırsınız. Siyasi Büronun “məlum” üzvlərindən fərqli olaraq, Sov.İKP üzvü biletini atmadığınızı, ömrünüz boyu saxlayacağınızı, axırda arxivə təhvil verəcəyinizi fəxrlə bəyan edirsiniz.\nLap təəccüblüsü budur ki, otuz ildən artıq davam edən torpaqlarımızın düşmən zəbtinin “səbəblərini” işğalçı ölkədə hakimiyyət uğrunda gedən mübarizədə görürsünüz.\nÖzünüzü quruya çıxarmaq üçün kimə desən, şər atırsınız, yalan danışırsınız, hamıya məlum olan adi faktları təhrif edirsiniz. 20 aylıq “hakimiyyətiniz” dövründə də belə çalışırdınız. Açıq məktubdan az sonra çap olunmuş “Əgər səlahiyyətin yoxsa…” adlı müsahibəmdən sətirlər düşür yadıma: “Milli dünyagörüşün, özünüdərk proseslərinin ritmini pozmaq, xüsusilə Azadlıq hərəkatını təxribatlar yolu ilə boğmaq üçün…Vəzirov… kimi rəhbər lazım idi. Moskvaya belə kadr… gərək idi! Bu rəhbər… Moskvanın siyasətini üç istiqamətdə aparırdı… Birincisi – çalışırdı ki, nəyin bahasına olursa-olsun, Qorbaçovun və onun antiazərbaycan, daşnakpərəst siyasətinin iç üzünü bilən Heydər Əliyevin reytinqini aşağı salsın, onu böyük siyasət meydanına yaxın buraxmasınlar. Qorbaçovun Siyasi Büro yoldaşı imperiya üçün niyə belə təhlükəli idi? Ona görə ki, siyasi çevikliyi, zəngin təcrübəsi, güclü məntiqi ilə o illərin Siyasi Bürosunda fərqlənən bu dərin zəkalı adam ciddi çətinliklər şəraitində özünü yenidən göstərər, hadisələri başqa səmtə yönəldə bilərdi. Bütün hallarda Qarabağ ermənilərə verilməz, sərhədlərimiz pozulmazdı. İkincisi – Heydər Əliyev elə bir şəxsiyyətdir ki, Qorbaçovla, Yeltsinlə… üzbəüz oturub onları susdura bilər, beynəlxalq aləmdə ifşa eliyərdi. Və o da təsadüfi deyil ki, böyük siyasətdən zorla uzaqlaşdırılmış Heydər Əliyev Brejnev – Qorbaçov Siyasi Bürosunun ilk üzvüdür ki, son imperatorun iç üzünü neçə il bundan qabaq açıb. (Liqaçov və başqaları hələ indi-indi açırlar). Üçüncüsü – real, böyük qüvvə olan Xalq hərəkatını nəyin bahasına olursa-olsun parçalamaq, nüfuzdan salmaq, hərəkatla Heydər Əliyev qarşıdurmasını təşkil etmək, yaxud “eyniləşdirmək” (daha çox eyniləşdirirdilər). Sov. İKP MK-da Vəzirov yayırdı ki, guya Əbülfəz Əliyev Heydər Əliyevin əmisi oğludur… Qarşıdurmada da, eyniləşdirmədə də məqsəd hər ikisini zəiflətmək, xalqın gözündən salmaq idi. Bacarmadılar. Təkrar edirəm: Xalq müdrikdir!”\n“Aydınlıq” qəzeti, 10 iyul, 1992-ci il.\nYadınızdadırsa, açıq məktubu yazanda da, bu müsahibəni verəndə də mən siyasi, ya diplomatik vəzifə daşımırdım, “Gənclik” nəşriyyatının baş redaktoru idim. Vətəndaş kimi qəlbimin harayına dözməyib açıq məktubu, o illərin ağır problemlərindən bəhs edən digər çoxsaylı məqalələri qələmə alırdım, bu mövzuda müsahibələr verirdim.\nAta-baba yurdlarından didərgin düşmüş soydaşlarımıza yeni böhtanlar atırsınız. Guya onları Qarabağa aparmaq üçün ayırdığınız avtobusa (?) bircə nəfər də qaçqın minməyib. Mən o illərdə də yazmışam, çap olunub: Qərbi Azərbaycandan olan qaçqınların məramı Yuxarı Qarabağda yerləşmək idi. Onlar birmənalı bildirirdilər: “Biz yalnız oraya getməliyik! Yarımız qırılıb, Qarabağı xilas etmək istəyirik! (Bunu özümüzün şərəfimiz, vəzifəmiz sayırıq)”. Siz imkan vermədiniz. Xalq hərəkatını aşağılamaq niyyətiniz yenə də özünü gizlətmir. Hələ də qəbul edə bilmirsiniz ki, 1988-1990-cı illərdə küçələrə çıxan, meydanlara toplaşan yüz minlərlə vətəndaşımızın məramı Azadlığa qovuşmaq, Qarabağı xilas etmək və sizin antiazərbaycan siyasətinizə son qoymaq idi.\nDeyirsiniz, “əgər mitinqçilərə gündə 25 manat ödənilməsəydi, onlar hərəkatı dəstəkləməzdilər”. Mən o mitinqlərdə hər gün 3-5 saat olmuşam. Mənə də 25 manat ödənilib? Minlərlə ziyalı, tanınmış, ləyaqətli insan, qeyrətli vətəndaşlar görmüşəm orada. Onlara da ödəyiblər? Siz belə böhtanlar yağdırmaqla bütün xalqımızı təhqir edirsiniz.\nKöhnə absurd “tezisləriniz” yadımızdan çıxmayıb. 1969-cu ildən başlayaraq səksəninci illərin əvvəllərinədək Azərbaycanda aparılmış nəhəng quruculuq işlərini hələ də “görə bilmirsiniz”. “İstintaq” filmindən söz düşməsi də sizi ayıltmır. “Leninin komsomolunda”, diplomatiyada ən yüksək vəzifələr tutmuş yeganə azərbaycanlı olmağınızdan dəm vura-vura laqeydcəsinə bildirirsiniz ki… guya o filmə baxmayıbsınız. Elə bir kəndli, fəhlə, sadə “Lenin komsomolçusu” tapılarmı o filmə baxmamış olsun? O filmin nəhəng ölkənin ən yüksək dəyərini – SSRİ Dövlət mükafatı alması da “birinci Lenin komsomolçusunu”, “birinci diplomatı” maraqlandırmayıb?! Bu, məsələnin bir tərəfi! Digər əsas tərəfi – 20 aylıq hakimiyyətində ölkənin məlum iki böyük regionundan olan kadrların yaxşısına, pisinə baxmadan hamısını (istər paytaxtda, istərsə də rayonlarda) ikinci, üçüncü, hətta dördüncü dərəcəli vəzifələrdən də son nəfərinədək azad edən, bu bölgələrdən olanların dövlət aparatında ən aşağı dərəcəli işçi götürülməsinə imkan verməyən şəxsin guya özündən əvvəl mövcud olmuş “klanlardan”, “korrupsiyadan” dəm vurmağı çox yumşaq desək, acı gülüş doğurur.\nBöyük qardaşınız M.Qorbaçov, onun həndəvərindəkilər barədə bircə kəlmə də olsun tənqidi fikir söyləməməyinizin “sirri” həm açıq məktubda, həm də sözardında var. Böyük qardaşınızın dilindən yalan söyləməyiniz də məni təəccübləndirmir: “Hələ 1985-ci ildə Qorbaçov mənə Azərbaycana rəhbərlik etməyi təklif etmişdi”. Ağ yalandır! 1985-ci ildə K.Bağırov üç ildən də az idi ki, Azərbaycana başçılıq edirdi. O dövrdə respublika rəhbərlərini belə tez dəyişmirdilər. K.Bağırovu təcili əvəzləməyə ehtiyac da yox idi. O da Qorbaçovun tapşırıqlarını yerinə yetirirdi (sizin kimi xalqını dəhşətli qırğına verib aradan çıxmasa da). 1985-ci ildə Azərbaycana rəhbər gəlmək istəyiniz öz səbatsız, dağıdıcı, məntiqsiz “islahatlarını”, artıq hazırlanmaqda olan Qarabağ xəyanətinin “layihəsini” həyata keçirməkdə ona ciddi mane olan dahi dövlət xadimi Heydər Əliyevi böyük siyasətdən uzaqlaşdırmaq təxribatında böyük qardaşınız Qorbaçova yardımçı olmaq məqsədi daşıyırdı! Yalnız şəxsən sizin arzunuz olub. Ermənistanın müharibəsini, 20 Yanvar müsibətini beş il qabağa salmaq üçün?\nMüsahibənin sonunda 2004-cu ildə Prezident İlham Əliyevin yanında Azərbaycan ensiklopediyasının nəşri ilə bağlı keçirilmiş müşavirədən sizə aid epizod xatırlanır. Sizin cavabınız öz “ampluanızda” – öz səviyyəsizliyinizdə, səthiliyinizdə və dayazlığınızdadır. Prezidentin sizi bu cür təqdim etməsi isə zərgər dəqiqliyi ilə, düzgün, məntiqi və alternativsizdir: “Kimdir Vəzirov? Təlxək! Azərbaycanı biabır edən. Azərbaycan xalqının qanını axıdan!”.\nSözardının sonunda açıq məktubdan sətirlər düşür yadıma: “ən qatı cinayətkarlar da içlərində zərrə qədər qeyrət, namus hissi varsa, Xalq məhkəməsində günahlarını etiraf edirlər, törətdiklərini açıb-ağardırlar”…\nSiz doxsan yaşın kandarında da özünüzdə bu təpəri tapa bilmədiniz, buna sadəcə layiq deyilsiniz!\nSiz əsgi cəmiyyətin də, bu günün də şər qazanısınız!


TP-Link AC1900 Point AP500 Wireless Gigabit Access Point Bakıda ucuz satış qiyməti ilə almaq. kupit v baku, obzor\nTP-Link AC1900 Point AP500 Wireless Gigabit Access Point modelinin Bakıda ucuz qiymətə satışı ilə tanış ola bilərsiniz.TP-Link AC1900 Point AP500 Wireless Gigabit Access Point modelinin Bakıda topdan satış ucuz qiymətə rəsmi zəmanətlə nəğd və ya köçürmə yolu ilə almaq istəyirsinizsə, onda bizim dükana müraciət edin!\nSizə təqdim etdiyimiz bu model həm ötürmə gücü həm də, radius olaraq digər analoqlarından daha güclü və sürətlidir. Gigabit şəbəkə portlara sahibdir. Bu router vasitəsilə siz hətta 4K format online oyunları belə çox rahat donmadan yüklənmə gözləmədən oynayacaqsınız.\nTP-Link AC1900 Point AP500\nUzaq məsasfədən daha güclü şəbəkə dalğası qəbul edib paylayıcı\n10/100/1000Mbps Ethernet Port (RJ45)


Rusiyalı iqtisadçı: "Azərbaycanın əsas özəlliyi sabitlik və əminamanlıqdır" Demokrat.az\nRusiyalı iqtisadçı: "Azərbaycanın əsas özəlliyi sabitlik və əminamanlıqdır"\nAzərbaycan mənə yaxındır və sizin ölkədə baş verənləri yaxından izləyirəm. Geridə qoymaqda olduğumuz il Azərbaycan onunla yadda qaldı ki, bu ölkədə hər hansı kardinal dəyişiklik və kataklizmlər baş vermədi. Azərbaycanda vəziyyət sabitdir, mütərəqqidir, nikbindir.\nBu haqda rusiyalı tanınmış publisist, iqtisadi elmlər doktoru, professor Nikita Kriçevski “media.az”a verdiyi müsahibədə bildirib.\n“Digər Birlik ölkələrində müxtəlif ciddi təlatümlər və narahatlıqlar baş verdi. Azərbaycanda isə hər şey sakit keçdi. İnsanlar yaşayır, işləyir, onlara toxuna biləcək hər hansı qlobal problemlərin dərdini çəkmirlər”, - deyə saytın müsahibi bildirib.\nN.Kriçevskinin sözlərinə görə, qeyd olunası əsas özəllik – sabitlik və əminamanlıqdır:\n“Yerdə qalan hər şey –Formula-1 Qran-Prisi, müxtəlif sferalarda əldə olunan uğurlar – ikinci dərəcəlidir. İnsanlar hər zaman ilk növbədə ailə, uşaqlar barədə düşünür, sabah nələrin baş verəcəyi, manatın məzənnəsinin qalxacağı, yoxsa düşəcəyini yox”.\nProqnozlara gəlincə, ekspertin sözlərinə görə, neft gəlirlərinin hansı şəkildə xərclənəcəyi sualı, neftin 1 barelinin hansı qiymətə satılacağı sualından daha önəmlidir.\n“Neft rentası – göydən düşüb. Onu millətin maraqları çərçivəsində xərcləmək lazımdır. Ona görə, bir daha qeyd edirəm, neftin gətirdiyi dollarların nə dərəcədə effektiv xərclənəcəyi və ya (büdcəyə) yığılacağı məsələsi daha önəmlidir”, - deyə iqtisadçı vurğulayıb.\n“Əlbəttə ki, kataklizmləri öncədən görmək və proqnozlaşdırmaq olmur. Bir sıra analitik və ekspertlər hər il gözlənilən növbəti təlatümlərdən dəm vururlar. Ancaq mən ölçüb-biçilmiş münasibətin tərəfdarıyam. Azərbaycana gəlincə, sizdə Rusiya ilə yaxınlaşma prioritetinin olduğunu bilirəm, bununla belə, Bakı dövlətlərarası münasibətlərin inkişafının alternativ variantlarını da yaddan çıxarmayacaq.\nBu gün dünya sürətli şəkildə şaxələnir və qloballaşır. Yeni imkanlar düşən kimi ondan yararlanmaq lazımdır. Habelə prioritetlər arasında birinci yerdə insanın rifahı dayanmalıdır. Və mənə elə gəlir, Azərbaycan bu cür ölçüb-biçilmiş və düzgün siyasət yürüdür.”, - deyə Kriçevski vurğulayıb.(oxu.az)\n29 Dekabr 2018, 17:55


Valideyn.az - Uşağı necə tərbiyə edək?\nTərbiyə etmək - əslində təlim vermək deməkdir. Biz övladlarımıza tərbiyə verən zaman necə rəftar edəcəklərini onlara təlim veririk. Yəni, onlara qanunlara riayət etməyi öyrədirik. Bu onlarda təhlükəsizlik hissini gücləndirir. Uşaqlar xoşlayırlar ki, valideynləri həmişə onlardan razı olsunlar. Ailə uşağa bu diqqəti ayırarsa, uşağın psixologiyası sağlam inkişaf edəcəkdir.\nProblemi olmayan uşaq yoxdur. Ancaq onları aradan qaldırmaq mümkündür. Mühüm olan - onlarla qurduğumuz rabitədir və tərbiyə üsuludur. Əgər tərbiyə üsulu yanlış olarsa, ya da kobudcasına təqdim edilərsə, uşaq onu qəbul etməyəcəkdir. Yaxşı ailə o ailədir ki, layiqli bir tərbiyə üsulu tərtib edə bilsin. Hər bir sahədə olduğu kimi, övlad tərbiyəsində də sözsüz ki, problemlərlə üzləşəcəyik. Əgər valideynin düzgün tərbiyə üsullarından xəbəri vardırsa, övlad tərbiyəsində müvəffəqiyət qazanar.\nQısa müddətdə daha çox inkişaf edəcəyinizi gözləməyin. Siz övladınıza çox şey öyrətmək istəyirsiniz. Ancaq onlar öyrənmək üçün həmişə hazır olmurlar. Öyrənmənin vaxta və hövsələyə ehtiyacı vardır. Əgər valideyn bu işdə səbirli olmazsa, tez bir zamanda yorulacaqdır. Bununla yanaşı, övladının yanındakı ehtiramını da itirəcəkdir. Uşaq bu cür valideynlərin sözlərinə qulaq asmır. Özlərini valideynə qulaq asmaqda məsuliyyətli hiss etmirlər. Tərbiyə bir gün veriləcək bir məsuliyyət deyildir. Aramlıq, mətanət istəyir. Övladınız dəfələrlə səhv edəcəkdir, ona görə də qısa bir müddətdə onlara nəyisə öyrətməyin intizarında olmayın. Övladınızdan gözlədiklərinizi azaldın, onun yaş həddini nəzərə alın.\nElə bir valıdeyn və ya uşaq yoxdur ki, eybsiz olsun. Uşaqlar adətən valideynlərin istədikləri kimi rəftar etmirlər. Uşağın dəyişməsi üçün zamana ehtiyac var. Bəzi valideynlər övladlarının rəftarlarını qısa müddətdə dəyişdirə bilməyəndə ümidsiz olub, bu işdən əl çəkirlər. Ancaq uşağınızın yaş həddini də nəzərə almalısınız və ondan kiçik yaşlarda çox şey gözləməməlisiniz. Siz onları həvəsləndirərək, düz yola sala bilərsiniz. Uşaqlar təşviq edilməyi və təriflənməyi xoşlayırlar. Valideyn onları təşviq edərək, yanlış rəftarlardan uzaqlaşdıra bilərlər. Bu yaşa baxmır. Uşaq valideynin ondan razı qalmasını çox bəyənir və ona görə də daima valideynin diqqətini cəlb etmək üçün yaxşı rəftar nümayiş etdirməyə çalışacaq. Ancaq uşaqların çoxu hansı rəftarların yaxşı və hansının pis olduğunu bilmirlər. Bu yolda ona valideyn kömək etməlidir.\nValideyn bunu da bilməlidir ki, övladı ideal deyildir, onun da səhvləri ola bilər. Bu təfəkkür valideyndə daha az şeylər gözləmək hissini inkişaf etdirəcəkdir. Yəni, valideyn övladından gördüyü bəyənilməyən rəftarlar zamanı tez özündən çıxmır və onu səbirlə başa salır.\nÇalışın uşağınızın yaxşı xüsusiyyətlərini görəsəniz və onu tez-tez bu xüsusiyyətlərinə görə tərifləyəsiniz. Bu yolla siz onun hansı xüsusiyyətindən razı qaldığınızı da bildirmiş olarsınız. Uşaq bu xüsusiyyətləri təkrar edərək, valideyni razı salmağa çalışacaqdır.\nÖvladınıza dair hədəfləri onların yaş həddinə və əqli inkişafına uyğun təyin edin. Eyni yaşlı uşaqların belə inkişafı fərqli olur. Əgər valideyn qəbul etsə ki, eyni yaşda olan uşaqların inkişafı eyni olmur, onlara qarşı daha diqqətli olacaqdır. Bu gün sizin övladınıza təsir edən bir tərbiyə ola bilsin ki, sabahısı öz təsirini itirsin. Ya da bir uşağa təsir edən tərbiyə üsulu başqasına təsir etməsin. Əgər hövsələli olsanız, özünüz düzgün tərbiyə yolunu tapacaqsınız.\nAtalar və analar! Bir-birinizlə həmahəng əməl edin. Əgər övladınıza qarşı eyni rəftarı nümayiş etdirsəniz, onlarda daha az problemlər görərsiniz. Uşağınızla bağlı bir iş görməmişdən qabaq hər ikiniz bu haqda məsləhətləşib, sonra iş görün. Bir yerdə bir şeyi qərarlaşdırdıqdan sonra onu həyata keçirtməyə çalışın. Hər ikiniz bu proqrama uyğun hərəkət edin.\nBunu da qeyd etmək lazımdır ki, əgər uşaqlarımızın tərbiyəli və sözə qulaq asan olmasını istəyiriksə, özümüz səbirli və təcrübəli olmalıyıq. Özümüz əxlaqlı olmalıyıq ki, onlardan da bu rəftarları tələb edə bilək. Valideyn, ilk növbədə, özünü islah etməlidir və sonra da övladını səbirlə tərbiyə etməlidir.\n4608 DƏFƏ OXUNDU\nİməkləmək haqqında bəzi faktlar\nÖvladınızın ekranlı dostları\nKitablarla tanışlığa ilk addımlar\nUşaqların psixoloji inkişaf mərhələləri - övladınızın şəxsiyyət kimi formalaşması\nUşaqlarda ünsiyyət çətinliklərini aradan qaldırmağın yolları\nTərbiyə işinin düzgün qurulması\n1 3 8 0 7 0 5


Meşələrimizdə gizlənən ermənilərlə bağlı AÇIQLAMA: "Azərbaycan Ordusu təcili əməliyyat keçirsin" | Mediabaku.az\nMeşələrimizdə gizlənən ermənilərlə bağlı AÇIQLAMA: "Azərbaycan Ordusu təcili əməliyyat keçirsin"\nYaxın gələcəkdə Azərbaycan Ordusundakı erməni əsirlərin sayı artacaq.\nBu sözləri axar.az-a rus tarixçi, politoloq Oleq Kuznetsov Azərbaycanın Xocavənd rayonunda bir neçə erməni hərbçinin “partizanlıq” etmək üçün meşələrə sığındığı ehtimalı haqda yayılan informasiyaları şərh edərkən söyləyib.\n“Havaların soyuması, qarın yağması və bu cür şəraitdə aktiv döyüş əməliyyatları aparmağın mümkünsüzlüyü səbəbindən onların dağlıq və meşəlik ərazilərdə qalması mənasızdır. Hazırda Azərbaycan Ordusunun arxa cəbhəsində qalan erməni əsgərləri yəqin ki, yemək, istilik və geyimlə bağlı böyük çətinliklər yaşayırlar və əminəm ki, onlar artıq qarın üzərində yatmaqdan beziblər. Buna görə də erməni mənbələrində bildirildiyi kimi, erməni əsgərləri müvafiq qüvvələrlə əlaqə yaradaraq, xilasetmə xidmətlərini çağırmağa çalışırlar”, - deyə o bildirib.\nPolitoloqun sözlərinə görə, erməni hərbçiləri əsir düşüb rüsvay olmamaq üçün Azərbaycan Ordusuna təslim olmaq istəmirlər və onların (erməni əsgərləri — red.) rus sülhməramlılarına təslim olmağa çalışacaqları tamamilə aydındır:\n“Ancaq dağlarda qış şərtlərində bunu etmək çox çətin olacaq. Mina sahələrindəki keçidlərin identifikasiya nişanları artıq qarla örtülüb, Ermənistan ordusunun qalıq qrupları isə mina axtaranların köməyi ilə hərəkət edə bilməyəcək qədər zəifləyib. Buna görə də onlar (erməni hərbçiləri — red.) yerləşdirdikləri minaları öz bədənləri ilə təmizləyəcəklər. Hesab edirəm ki, Azərbaycan Ordusunun onların qurtuluşu deyil, ya onları yaxalamaq, ya da aradan qaldırmaq üçün bir axtarış əməliyyatı təşkil etməsi lazımdır”.\nKuznetsov əlavə edib ki, “hamının hamıya” prinsipi ilə hazırda hərbi əsirlərin və məhbusların mübadiləsi əməliyyatını həyata keçirmək tezdir, çünki o zaman Azərbaycan dağlarda və meşələrdə gizlənən Ermənistan ordusunun qalıq qruplarını yaxalamaqla əsirlərin mübadiləsi müqaviləsinə uymamaqda günahlandırıla bilər:\n“Meşələr diversantlardan və ya təxribatçılardan təmizlənməyincə belə bir mübadiləni həyata keçirmək məqsədəuyğun deyil”.\nPrezident İlham Əliyev 6 saylı Bakı “ASAN xidmət” mərkəzinin açılışında iştirak edib - FOTO\nPolitoloq: "Sarkisyan müharibədə acı məğlubiyyətin etiraflarını etdi" - ÖZƏL AÇIQLAMA\nDiplomatik korpus nümayəndələri Cocuq Mərcanlıda səfərdədirlər - FOTO


Bakı metrosunda yene gecikme oldu - Azadliq Xeber\nBakı metrosunda yene gecikme oldu\nBakı metrosunda yenə gecikmə oldu\n15:20 xeber – Bakı Metropolitenində yenidən problem meydana çıxıb. Azadlıq.az xəbər verir ki, anspress-in məlumatına görə, qatarların hərəkətində gecikmə yaranıb. Özü də bu dəfə nə az, nə çox düz yarım saat. Metronun ən çox sıxlıq müşahidə olunan 28 May stansiyasında qatarın gecikməsi əməlli-başlı izdihama səbəb olub.\nBakı Metropoliteninin mətbuat xidmətinin rəhbəri Nəsimi Paşayev ANS PRESS-ə qatarların hərəkətində problem yaşandığını təsdiqləyib.\nO, bildirib ki, 28 May stansiyasından Cəfər Cabbarlı, Xətayi stansiyası istiqamətinə diaqnostik qatarı işə salıblar. “Bu, relslərdə təhlükəsizliyi yoxlamaq üçün bir sınaq idi. Sadəcə bir qədər ləngimə oldu – təqribən yarım saat. Buna görə də gecikmə baş verdi. Lakin tez bir zamanda bu problemi aradan qaldırdıq. Bu o demək deyil ki metroda hər hansı nasazlıq var baş verib”.\nNəsimi Paşayev – Metropolitenin mətbuat xidmətinin rəhbəri\nArtıq adıçəkilən stansiyalarda qatarların hərəkəti bərpa olunub. Bundan əvvəl də metronun müxtəlif stansiyalarında ləngimələr baş verib. Dekabrın 10-da “Bakı Metropoliteni” qatarlarının hərəkətində yenidən problem yaranıb. Buna görə də qatarların qrafikində dəyişiklik olub və lövhə “Dərnəgül” stansiyası istiqamətini göstərsə də qatarlardan bəziləri istiqamətini dəyişərək “İçərişəhər” stansiyasına gedib. Nəticədə də səhər saatlarında işə, dərsə tələsən sərnişinlər üçün bir sıra çətinliklər yaranıb.\nDekabrın 2-də “İçərişəhər” – “Həzi Aslanov” istiqamətində hərəkət edən qatar “Gənclik” stansiyasına çatmamış tuneldə qalıb.\nBildirilir ki, qatar tuneldə 10 dəqiqəyə yaxın qalıb. Daha sonra isə sərnişinlər “Gənclik” stansiyasında təxliyyə edilib. Nəticədə stansiyada basabas yaranıb. Sərnişinlərdən bəzilərinin halı pisləşib.


İsmayıllıda fəvvarə vuran kanalizasiya quyusu yol qəzasına şərait yaratdı - ApaTV\nİsmayıllıda fəvvarə vuran kanalizasiya quyusu yol qəzasına şərait yaratdı\n00:54 – 13 Oktyabr, 2017\nİsmayıllı rayonunda zəncirvari yol nəqliyyat hadisəsi baş verib, xəsarət alanlar var. APA TV-nin yerli bürosunun xəbərinə görə, hadisə bu gün axşam saatlarında İsmayıllı şəhərində qeydə alınıb. Taksi sürücüsü 1993-cü il təvəllüdlü Əlislamlı Asim Elton oğlu “VAZ 21011” markalı minik avtomobili ilə hərəkətdə olarkən yolun ortasındakı kanalizasiya quyularından birində su qəfildən fəvvarə vuraraq qalxıb. Bu vaxt isə sürücü idarəetməni itirib və onun avtomobili qarşıdan gələn “Mercedes” və “VAZ 2114” markalı minik avtomobillərinə çırpılıb.\nHadisə nəticəsində A.Əlislamlı və “VAZ 2114” markalı avtomobilin sürücüsü 1986-cı il təvəllüdlü Hüseynov Namiq Nəriman oğlu müxtəlif dərəcəli bədən xəsarətləri aldıqları üçün İsmayıllı rayon Mərkəzi Xəstəxanasına yerləşdirilib.


MoboPlay Yukle - Asanyukle.com\nProqram Yükləmənin Asan Yolu - Asanyukle.com Mobil Telefon idare Proqrami Telefon / Tablet Üçün Komputer Proqramları MoboPlay Yukle\nMobil Telefon idare Proqrami Telefon / Tablet Üçün Komputer Proqramları\nMoboPlay v2.6.12.198 Full Yüklə\nKeyfiyyətli və istifadəsi asan, Android və iOS sistem idarə etmə proqramı MoboPlay`ı sizlərə təqdim edirik. MoboPlay tətbiqi ilə həm iOS, həm də Android əməliyyat sisteminə malik cihazları kompüterdə asanlıqla idarə edə bilərsiniz.\nSon illərdə müxtəlif variantlar ilə satışa təqdim olunan və alımı nisbətən daha asan olan bir çox ağıllı telefon və tablet bazarda sürətlə çoxalır. Bu cihazların əməliyyat sistemləri adətən ya iOS yada Android sisteminə malik olur. Bir qədər kölgədə qalsada Windows sisteminə malik cihazlar da sektorda yer tutmağa çalışır. Mobil dünyanın sürətinə olduqca gec girən Microsoft hazırda sektordakı iki firmanın arxasından gəlir. Hər nə qədər mobil sektorda iOS və Android sistemləri hakim olsa da, masa üstü, diz üstü kompüterlərdə hazırda Microsoftun əməliyyat sistemi olan Windows hələ də böyük fərqlə öndədir.\nMobil telefonlar həyatımızın ayrılmaz bir parçası olsa da saxlama sahələri(storage) hələ istənilən səviyyədə geniş deyil. Buna görə də, telefonlarımızın yaddaşlarını zaman zaman boşaltmağımız lazım olur və bu baxımdan yenə bir kompüterə ehtiyacımız olacaqdır. Məhz bu məqamda komputer - telefon əlaqəsi yaratmaq üçün hər sistemin öz cihazına uyğun ayrıca proqramı var və bu vəziyyət zaman zamam fərqli problemlərə yada müxtəlif çətinliklərə səbəb ola bilir. MoboPlay proqramı bu çətinlikləri aradan qaldırmaq üçün hazırlanıb. Güclü fayl idarəçisi cihazlarınızı hər zamankindən daha asan idarə etmənizi təmin edir. Fayllarınızı, tətbiqlərinizi, melodiyalarınızı, divar kağızlarını, musiqiləri və şəkilləri asanlıqla telefondan kompüterə yükləyə, geri kompüterdən telefona yükləyə və mobil cihazı tam mənada idarə edə bilərsiniz. Bundan başqa proqramı cihazınızda yer açmaq üçün sürətli bir yol olaraq da istifadə edə bilərsiniz. MoboPlay, həcmi az ancaq güclü və yaxşı funksiyaları olan mobil cihazı kompüterdə idarə etmək üçün vasitəsidir. Interfeysi son dərəcə asan və rahatdır.\nHəcmi: 25 MB


Bakıda 42-ci Ümumdünya Şahmat Olimpiadasının təntənəli açılış mərasimi keçirilib | Xalq Qəzeti\n02.09.2016 09:34 | Oxunma sayı: 864\nBakıda, Milli Gimnastika Arenasında 42-ci Ümumdünya Şahmat Olimpiadasının təntənəli açılış mərasimi keçirilib.\nHörmətli Kirsan Nikolayeviç!\nHörmətli qonaqlar, xanımlar və cənablar, dünyanın ən güclü və adlı-sanlı şahmatçıları!\nBu gün qədim Azərbaycanın paytaxtı Bakı şəhərinə şahmat aləminin ən böyük idman tədbirində – 42-ci Ümumdünya Şahmat Olimpiadasında iştirak etmək üçün gələn bütün qonaqlara Təşkilat Komitəsi adından “Xoş gəlmisiniz!” deyirəm. Ümidvaram ki, iki həftə ərzində siz şahmat taxtası arxasında mübarizə aparmaqla yanaşı, həm də imkan tapıb şəhərimizi gəzəcək, onun gözəlliyindən ilham alaraq yeni zirvələri fəth edəcəksiniz.\nYarışların keçiriləcəyi yer olaraq, əvvəllər “Eurovision” mahnı müsabiqəsinə və ilk Avropa Oyunlarına ev sahibliyi etmiş “Baku Crystal Hall” təyin edilmişdir. Bütün idmançılar və məşqçilər Bakı şəhərinin ən gözəl və yüksək səviyyəli otellərində yerləşdirilmişdir. Bakı Olimpiadasında dünyanın 175 ölkəsini təmsil edən və heyətində dünyanın ən güclü şahmatçıları olan 181 kişi və 142 qadın komandanın 1600-dən çox üzvü, bundan əlavə, yüzlərlə komanda kapitanları və məşqçilər, digər rəsmi nümayəndələr iştirak edəcəklər. Yarışları 193 hakim idarə edəcək. Olimpiada ilə yanaşı, sentyabr ayının 4-dən 13-dək Bakı şəhərində, “Fairmont” otelində FIDE-nin 87-ci Konqresi və Baş Assambleyasının iclasları keçiriləcək. Konqresdə FIDE-nin bütün üzv dövlətlərini təmsil edən 359 nümayəndənin və FIDE komissiyalarının 24 sədrinin iştirakı gözlənilir. Ümumdünya Şahmat Olimpiadasında iştirak məqsədilə Azərbaycan Respublikasına gələn qonaqların viza prosedurlarının sadələşdirilməsi ilə bağlı Sizin imzaladığınız sərəncama əsasən, Heydər Əliyev Beynəlxalq Aeroportunda xüsusi viza məntəqələri yaradılmışdır ki, bu da idmançıların ölkəmizə giriş-çıxış işlərini tam rahatlaşdırmışdır.\n– Hörmətli Azərbaycan Respublikasının Prezidenti, zati-aliləri cənab İlham Əliyev!\nAçılış mərasiminin təşkilatçısı – Bakı Şahmat Olimpiadası Əməliyyat Komitəsinin rəsmi tərəfdaşı olan “Amapola Exclusive Events” şirkəti layihə üzrə tərəfdaşlarla birlikdə tamaşaçılara parlaq video-meppinq proyeksiyaları, milli və müasir rəqslər, 176 nağaraçının müşayiət etdiyi bayraqlar paradından ibarət möhtəşəm və heyrətamiz tamaşa təqdim etdi.\nÜmumdünya Şahmat Olimpiadasının işıqlandırılması üçün 250-dən çox yerli və xarici media nümayəndəsi qeydiyyatdan keçib. Olimpiadanın keçirildiyi günlərdə Bakı, həm də FIDE-nin növbəti konqresinə ev sahibliyi edəcək. Həmin konqresdə 183 ölkə təmsil olunacaq.


Aprelin 22-də Azərbaycan Kikboksinq Federasiyasının ofisində Milli komandanın məşqçilərinin iclası keçirilib.\nİclas iştirakçıları görüşdən əvvəl COVİD-19 testlərin negativ cavablarını alıb, inzibati binaya daxil olarkən hərarətin yoxlama və digər təhlükəsizlik prosedurlarından keçiblər.\nMilli komandanın peşəkarlar və həvəskarlar üzrə baş məşqçilər, həvəskarlar üzrə böyük məşqçilər, baş məşqçilərin köməkçiləri, Milli komandanın kapitanı və Federasiyanın Hakimlər kollegiyasının sədrinin təyinatları rəsmiləşdirilib.\nİclasda Federasiyanın prezidenti Orxan Əliyev, 1-ci vitse-prezident Ehram Məcidov, baş katib və milli komandanın rəisi Sadıx Bağırov tərəfindən federasiyanın fəaliyyəti və gələcək planları ilə bağlı ətraflı məlumatlar verilib, müzakirlər aparılıb.\nİclas zamanı Vətən müharibəsində şəhid olanların xatirəsi bir dəqiqəlik sükutla yad edilib.\nAKF Prezidenti Orxan Əliyev federasiyanın fəxri prezidenti, Milli Məclisin sədr müavini Adil Əliyevin salamlarını çatdıraraq, onun kikboksinqin ölkəmizdə inkişafında əvəzolunmaz rolunun olduğunu qeyd edib.\nO, Vətən müharibəsində iştirak etmiş kikboksçularımız, qazilərimiz və şəhid ailələrinə Federasiya tərəfindən daimi dəstək olunacağını bir daha vurğulayıb.\nÇıxışlardan sonra kikboksinq üzrə dünya və Avropa çempionları Eduard Məmmədov və Ramal Aslanov federasiyanın İdarə Heyətinin sədr müavinləri təyin olunublar. Həmçinin, Eduard Məmmədov yığma komandada baş məşqçinin köməkçisi, R.Aslanov isə milli komandanın kapitanı seçilib.\nPeşəkar kikboksinq üzrə milli komandanın baş məşqçisi Elşən Abdulrəhimov təyin olunub. Onun köməkçisi isə Anar Lalayev olacaq. Həvəskar kikboksinq üzrə millimizin baş məşqçisi vəzifəsi Çingiz Eyvazova həvalə olunub.\nFederasiyanın Hakimlər Kollegiyasının sədri Aydın Ağabəyov təyin edilib. Bundan başqa, böyüklər arasında milliyə Telman Məhərrəmov (K-1), Hikmət Hacıyev (loukik), Gündüz Məmmədov (Full-kontakt), Fuad Zeynalov (kik-layt, layt-kontakt) böyük məşqçi təyin olunub. Gənclərdən ibarət yığmada böyük məşqçilər Ceyhun Abbasov (K-1), Albert Qəribov (loukik), Anar Lalayev (full-kontakt), Müşfiq Hüseynli (kik-layt, layt-kontakt) olacaq. Yeniyetmə və kadetlər arası millidə isə Əli Cəfərli (bütün üslublar) böyük məşqçi vəzifəsini yerinə yetirəcək.\nİclasdan sonra vəsiqələrin təqdimatı ilə yanaşı, xatirə şəkilləri çəkilib.\nRuslan Musayev nokautla qələbə qazandı\nZabit Səmədov 2 il sonra rinqə qayıtdı\nÖlkəmizin də namizəd olduğu Avropa çempionatına Monteneqro ev sahibliyi edəcək\nWAKO Prezidenti Bakıda işgüzar səfərdədir


Azərbaycanda şagird müəllimini öldürdü – DƏHŞƏTLİ OLAYIN TƏFƏRRÜATI – Turkustan.info\n05 İyul 2020 17:56\n23 İyun 2020 16:45\nQeyd edək ki, rayonun Alaçadırlı kənd sakini 1997-ci il təvəllüdlü Məmmədov Ceyhun Hüsü oğlu rayonun Həzi Aslanov küçəsində yerləşən bərbərxanada öz şagirdi Namazov Raul Vüqar oğlu tərəfindən qayçı ilə bədənin qarın boşluğundan ağır xəsarət almışdı. Kəskin qanaxması olduğundan o, dərhal əməliyyata götürülüb. lakin o, tibbi müdaxilələrə baxmayaraq vəfat edib. (publika.az)\nPrevious Koronavirus qida yolu ilə ötürülürmü? – Çinli ekspert danışdı\nNext Xalq şairi Fikrət Qocanın İndianada yaşayan Günay qızı…


nulled forum hacklink satın al hacklink al epin scripti warez forum warez script hacklink nulled scripts warez forum xenforo nulled Adalet.az | ÖZÜNÜ AZAD HİSS EDİRSƏNMİ? Adalet.az | ÖZÜNÜ AZAD HİSS EDİRSƏNMİ? Adalet.az | Ədalət -\nÖZÜNÜ AZAD HİSS EDİRSƏNMİ?\n40860 | 2016-05-14 09:41\nİnsan azadlığı bəşəriyyətin əsrlər boyu arzuladığı, uğrunda mübarizə apardığı ali məqsəddir. Daim tərəqqiyə can atan insanın fikir azadlığı olmadan buna nail ola bilməz. Asılılıq, əsarət, köləlik azadlığın düşmənidir. Təfəkkür azadlığı təkcə dahi şəxslər üçün zəruri deyil, o, qadir olduqları ən yüksək əqli inkişaf səviyyəsinə çata bilmələri üçün adi insanlara daha çox lazımdır. Mənəvi və əqli köləlik mühitində belə fövqəladə zəkalar olub və yenə də yarana bilər.\nHər bir insan onun malik olduğu irqdən, cinsindən, dildən, dindən, siyasi və digər baxışlardan, milli və sosial mənşədən, mülkiyyətdən, doğum və başqa hallardan asılı olmayaraq, təmin olunmuş insan haqlarına və azad olmaq hüqüna malikdir! Yəni, heç kəs siyasi, elmi, dini baxışlarına görə sıxışdırılmamalıdır.\nİnsan öz tarixinin başlanğıcında təbiətin sirlərini anlamayanda dərk edilməyən hadisələrin qulu olurdu, yəni, azad deyildi.Obyektiv qanunları nə qədər dərindən öyrənirsə, insan öz fəaliyyətində o qədər şüurlu və azad olur. Marksist fəlsəfəyə görə, dərk edilməyən qanunlar "kor"zərurət kimi təzahür edirlər. Niderland filosofu B.Spinozanın tərifi ilə":Azadlıq dərk edilmiş zərurətdir". T.Hobs hesab edirdi ki, azadlıq müqavimətin olmamasıdır.Onun fikrincə insanın azadlığı nəyi isə gerçəkləşdirməyə can atan iradənin müqavimətə rast gəlməməsidir. Russo deyirdi: "Azadlıq-bərabərlik olmadan yaşaya bilməz". Rus yazıçısı Dostoyevskinin dediyinə görə azadlıq insan üçün ən əzablı qayğıdır; insan və insan cəmiyyəti üçün heç nə, heç vaxt azadlıq qədər ağır yük olmamışdır. İnsan azad olandan sonra tələsik axtarır ki, kimin qarşısında diz çöksün və azadlıqdan xilas olsun. Kant göstərir ki, azadlıq hərfən və mahiyyətcə ideyadır. Bütün cəmiyyəti azad etmədən hansısa tək bir adamın təcrid olunmuş azadlığı ağlasığan bir şey deyil. Hegel azadlığı əsl daxili ziddiyyət hesab edirdi. Onun fikrincə azdlıq odur ki, insan yalnız özündən asılı olsun. Z.Freydin davamçılarından biri olan E.Fromm göstərirdi ki, azadlıq - şəxsiyyətin özünü idarə etməsidir, onun mənəvi, emosional qabiliyyətinin ifadəsidir. M.Haydegger göstərirdi ki, insana Taleyi özünə tabe etmək və yaxud dəyişdirmək nəsib olmamış, odur ki, onun azadlığı həmin Taleyi itaətlə qəbul etməkdən ibarətdir. O, azadlığı idrak ilə əlaqələndirirdi.O, yazmışdı "Hər cür əsl qurtuluş yalnız zənciri qırmaq və öhdəliyi atmaq deyil, hər şeydən əvvəl azadlığın mahiyyətini öncədən müəyyən etməkdir". Onun sözlərinə görə özbaşınalıq "azadlığın gecə tərəfidir".\nÇoxları isə hesab edir ki, azadlıq müəyyən fikir müstəqilliyi, fəaliyyət sərbəstliyidir, insanın öz yaradıcılıq qabiliyyətini sərbəst ifadə etmək imkanıdır. Fəlsəfə tarixində bir sıra böyük filosoflar (Aristotel, Hegel, Marks və b.) azadlıq, o cümlədən siyasi azadlıq haqqında fikir söyləmişlər.\nHüquqi dövlətdə fərdlər hər hansı ideoloji nəzarətdən azaddırlar. Fikir azadlığına aşağıdakılar daxildir: 1.Buraya hər hansı rəyi, o cümlədən, ateist əqidəni də özündə əks etdirən azadlıq. 2.İnsanın ruhi-mənəvi və intellektual həyatının bütün aspektlərini əhatə edən azadlıq daxildir.\nYuxarıda deyilənlərə əsaslanıb demək olar ki, azad yaşamaq üçün imkanlara sahib olmalısan. Daha çox azad olmaq üçün imkanlarını artırmalısan. Ən bəsit halda izah etdikdə, daha çox pul, fərqli əlaqələr, yaşayış yeri v.s. qazanmalısan və sağlam olmalısan, daha çox öyrənməlisən, hərəkətlərə özünün məntiqli hesab etdiyin mənaları verməlisən. Bu yerə qədər hər şey bəsit görünə bilər. Məsələni qəlizləşdirən insanın özünün özündən azadlığıdır. Bu çox zaman digərlərindən azad olmağını məhdudlaşdıra bilər. Bu dörd sahənin dördündə də azadlığını artırmağa çalışmaq bu dünyanın ən çətin məsələsidir. İmkanlarını hər hansı birində azadlığının artırılmasına daha çox sərf etsən, məcburən digərlərində bu sərfiyyat azalacaq. Amma onu da qeyd etmək lazımdır ki, birində azadlığının artması da, digərində artırmaq üçün fərqli imkanlar yarada bilər.\nİnsanların bu "dörd"dən (ətraf mühitin qoyduqları məhduddiyyətlərdən azadlıq; bilməməkdən - cahillikdən azadlıq; mənalar dünyasından azadlıq; İnsanın özü özündən azadlığı) müxtəlif dərədəcə azaddırlar. Azadlığın fərqinə vararaq və ya varmayaraq, istəyərək və ya istəməyərək.\nHər kəs hansısa dərəcədə azaddır. Azadlıq dəyişdirmək və ya yaratmaq üçün istifadə edilmirsə, mənasızdır və onun olması onun var olduğunu bilməyin verdiyi həzzdən başqa çox az şey verə bilər. Bu isə başqalarının sənin dəyişdirmək və ya yarada bilmək imkanına sahib olduğunu bildikləri və bunu istifadə edəcəyinə ehtimal verdikləri üçün sənə verdikləri ola bilər. İnsanlar fərqli imkanlarla doğulur. İmkanları artırmaq üçün çalışmaq lazımdır.\nBəs biz nə dərəcədə azadıq? Ümumiyyətlə, azadıqmı? Nədir azadlıq bizim üçün? Bir parça çörək qazanmaq üçün işə gecikdiyində səhər yuxudan sıçrayıb ayılan, işdən qovulmasın deyə, bəlkə də mənəvi səviyyəsi səninkindən qat-qat aşağı olan birisinin sözlərini həzm edən, işini yoluna qoysun deyə idarədə, təşkilatda, hüquq şöbələrində, səhiyyədə, ticarətdə, təhsildə... bütün sahələrdə rüşvət verərək iki addım qabağa düşən, boğazından, əynindən, "arzularından" kəsib balaları üçün bir şeylər etməyə çalışan, bir məqsədə çatmaq üçün başqasını əzib keçən, xoşbəxt olmaq üçün başqasını bədbəxt edən, ömür dəftərindən vicdan anlayışının yerini əclaflıqla dəyişən insan, azadsanmı?.. Çünki bütün azadlıqların başında maddi asılılığın dayandığını söyləyən insan özünü azad hesab etmək üçün bunlardan keçməlidir.\nBütün bunları düşünərək gəldiyim nəticə isə o oldu ki, azadlığın indiki anda yalnız bir insana - tanıdığım "BOMJ"a (Bomj - Bez opredelёnnoqo mestajitelğstva) mənsub olduğunu anladım. O istedadlı (Çox gözəl piano ifaçısıdır. Küçədə rast gəldiyi pianoda ifa etdiyi klassik musiqi insanları valeh etdi), təhsilli, qabiliyyətli olsa da, evsiz-eşiksiz, tapdığı bir tikə çörəklə gününü keçirən, harda istəsə yatıb yuxusunu alan, geyinməkdə məqsədi yalnız ayıb yerlərini örtmək və istidən-soyuqdan qorunmaq üçün olan, yalnız zərurət olanda danışan, günahsız, babalsız - kimsəyə dəyib-toxunmayan, kimsənin haqqını tapdamayan, kimsənin qeybətini etməyən, böhtan danışmayan (BOMJ-lar həyatlarının çox hissəsini susurlar - F.R), kimsəyə yarınmayan, ev yıxmayan, dünyadan daha çox xeyir götürməyə çalışmayan... ən xoşbəxt, ən azad, ən huzurlu və bu gün cəmiyyətimizdə özünü hacı, kərbəlayı, məşədi adlandıran çoxlarından təmiz vicdanlı, saf qəlbli, içlərində ilahi bir sevgi olan "BOMJ"a...\nKütləvi BOMJ olun demirəm, özünüz olun. Azad görünməyə çalışmayın, azad olmağa çalışın!\nPANTOMİMO - Şahnaz ŞAHİN yazır\nƏbülfət MƏDƏTOĞLU: BİR GECƏ, BİR GÜN...


SDU-da tələbələri sevindirən qərar qəbul edildi » Bizim Əsr\nTarix: 3 iyn 2020 [11:32]\nSumqayıt Dövlət Universitetinin Elmi Şurasının onlayn qaydada keçirilmiş iclasında yaz semestrinin imtahan sessiyası, təcrübələr, buraxılış imtahanları, buraxılış işlərinin və magistr dissertasiyalarının müdafiəsi ilə bağlı qərarlar qəbul olundu.\nBizimxeber.az bildirir ki, rektor professor Elxan Hüseynov koronavirus (COVID-19) pandemiyasının yayılmasının qarşısının alınması istiqamətində ölkədə və universitetdə görülən qabaqlayıcı tədbirlər, xüsusi karantin rejimində tələbə və magistrantların təhsilinin davamlılığının təmin olunması istiqamətində aparılan işlərdən danışıb.\nPandemiya dövründə dərslərin məsafədən tədrisi istiqamətində mümkün olan bütün tədbirlərin görüldüyünü bildirdi və professor-müəllim heyətinə təşəkkürünü ifadə etdi. Tələbələrin böyük əksəriyyətinin onlayn dərslərdə fəal iştirakını müsbət hal kimi dəyərləndirdi.\nRektor Azərbaycan Respublikası Nazirlər Kabineti tərəfindən koronavirus (COVID-19) pandemiyasının ölkənin təhsil müəssisələrində təhsil prosesinə mənfi təsirinin aradan qaldırılması ilə bağlı bir sıra qərarlara dəyişikliklər edildiyini bildirdi. Həmin dəyişikliklərdən irəli gələn tələbləri şura üzvlərinin diqqətinə çatdırdı.\nBildirdi ki, 2019/2020-ci tədris ilinin yaz semestrinin onlayn rejimdə təşkili nəzərə alınaraq, imtahan sessiyasının mövcud qaydalara uyğun təşkil edilməsi, tələbələrin biliyinin qiymətləndirilməsində şəffaflığın və obyektivliyin təmin edilməsi, imtahan sessiyasının mövcud normativ sənədlər əsasında keçirilməsi, təhsil müəssisələrində imtahan qərargahlarının yaradılması, bu qərargahlara daxil olan hər bir şikayətin qısa müddətdə çevik şəkildə araşdırılıb lazımi tədbir görülməsi, sessiya başlamazdan öncə imtahanların şəffaf və obyektiv keçirilməsi məqsədilə universitet rəhbərliyi, fakültə dekanları, kafedra müdirləri qarşısında konkret vəzifələr qoyulub.\nRektor onu da bildirdi ki, onlayn imtahanlarda istifadə olunan elektron resursların vaxt məhdudiyyətlərinə əsaslanaraq bir biletə daxil edilən sualların sayının azaldılması və bununla bağlı minimum imtahan keçid balının aşağı salınması barədə tələbələrin çoxsaylı müraciətlərini nəzərə alaraq, Təhsil nazirinə məktub ünvanlamış və qeyd olunan dəyişiklikliyin edilməsi barədə xahiş etmişdik. Məktubumuz cənab nazir tərəfindən müsbət qarşılandı, həmişə olduğu kimi bu dəfə də tələbələrin xeyrinə qərar verildi. İmtahanların giriş balı hamı üçün 49 bal hesablanaraq biletə daxil edilən imtahan suallarının sayı 5-dən 3-ə endirildi, imtahanların keçid balı minimum 17 bal qəbul edildi.Gündəlikdə duran məsələlər ilə bağlı Tədrisin təşkili və təlim texnologiyaları üzrə prorektor dosent Natiq Talıbov 2019/2020-ci tədris ilinin yaz semestrinin imtahan sessiyasına hazırlığın vəziyyəti və koronavirus pandemiyası ilə əlaqədar Yekun Dovlət Attestasiyasının və imtahan sessiyasının keçirilməsində həyata keçiriləcək dəyişikliklər barədə məlumat verərək bildirdi ki, Azərbaycan Respublikası Nazirlər Kabinetinin “Koronavirus (COVID-19) pandemiyasının ölkənin təhsil müəssisələrində təhsil prosesinə mənfi təsirinin aradan qaldırılması ilə bağlı bəzi tədbirlər barədə” 2020-ci il 18 may tarixli 179 nömrəli qərarı ilə Azərbaycan Respublikası Nazirlər Kabinetinin bir sıra qərarlarına dəyişikliklər edilmişdir.\n1. Buraxılış işini yerinə yetirən tələbələr də ümumiləşmiş orta müvəffəqiyyət göstəricisinə (ÜOMG) görə Yekun Dövlət Attestasiyasından keçmiş hesab olunacaqlar. Qiyməti ilə razılaşmayan tələbələr buraxılış işlərini kağız daşıyıcı formasında şəxsən, mümkün olmadıqda poçt vasitəsi ilə və ya elektron formada universitetə təqdim etməlidirlər. Buraxılış işinin məzmununa, yazılmasına və müdafiəsinə qoyulan tələblər gözlənilməklə müdafiə onlayn qaydada təşkil olunacaq.\n4. Onlayn imtahanlarda istifadə olunan elektron resurslarda vaxt məhdudiyyətinin olduğu nəzərə alınaraq bir biletə daxil edilən sualların sayının azaldılması və bununla bağlı minimum imtahan keçid balının 26 baldan aşağı salınması barədə tələbələrin çoxsaylı müraciətləri nəzərə alınaraq Təhsil naziri cənab Ceyhun Bayramova 40-01-85/1 saylı 22.05.2020-ci il tarixli məktub ünvanlanmışdı.\nHörmətli rektorumuzun da qeyd etdiyi kimi məktubumuz cənab Ceyhun Bayramov tərəfindən müsbət qarşılanmış, həmişə olduğu kimi, bu dəfə də tələbələrin xeyrinə qərar verilmişdi.\n4. Müxtəlif səbəblərdən cari imtahan sessiyasında iştirak edə bilməyən tələbələrin istəyi və müraciətləri olduğu halda avqustun 17-dən, sentyabrın 15-nə qədər icmal mühazirələr və imtahanlar təşkil ediləcək.İmtahanlar onlayn şəkildə Microsoft Teams platforması və ya Zoom proqramı vasitəsilə həyata keçiriləcək.\n3070 Bəhram Bağırzadə komadan ayıldı< ...\n3060 Bakı şəhər prokuroruna iki müavi ...\n2960 Sürücülərin icazə alması qaydası müəyyənləşib - 8103 ...


İdeal evlilik yaşına CƏMİYYƏTİN BAXIŞI NECƏDİR?\n29 Noyabr 2021 13:22 | 984\nEvlilik insan həyatının ən çətin, məsuliyyətli qərar vermə anlarından biridir. Bu qərarın verilməsində aparıcı rol oynayan amillərdən biri də qərar verən şəxsin yaşıdır. Dünyanın əksər ölkələrində evlilik yaşı anlayışı 18 kimi qəbul edilir. Yəni bu yaşda olan istənilən şəxs evlənmək barədə müvafiq dövlət qurumlarına müraciət edə bilər. Amma bu, hələ o demək deyil ki, 18 yaşlı gənc evlilik kimi məsuliyyətli yükün altına girə bilər. Bəs görəsən insanlar bu mövzuda nələri düşünür? SİA olaraq şəhər sakinləri arasında sorğu keçirdik:\nŞəhər sakini Elgün Rəhimov: "Təbii ki, hər bir insan müəyyən yaşa gəldikdən sonra evlənməlidir. Yəni insanların bu dünyada tək yaşaması bəzi tərəflərdən yaxşı deyil. Fikrimcə, ideal evlilik yaşı xanım üçün 25, kişi üçün isə 27-30 arası olmalıdır. Çünki, bu yaş aralığında insan olğun düşünür və nisbətən doğru seçimlər edir".\nŞəhər sakini Züleyxa Əliyeva: "Bu evlilik məsələsinin yaşla əlaqəsi böyükdü. Çünki, boşanmaların böyük səbəbi məhz insanların aşağı yaşlarda səhv seçim etdiklərindən qaynaqlanır. Gənc xanım və bəylər 19-22 yaşında ciddi bir həyata laqeyd yanaşırlar və sonu da boşanmalara gətirib çıxarır. İnsanların düşüncəsi və fikirləri hər il dəyişir və insanlar bəzən bunun fərqinə varmırlar. Evlilik yaşı məncə, 25-dən sonrakı dövrdür ki, bu yaşda insanlar daha dəqiq qərarlar verir".\nŞəhər sakini Rüstəm Quliyev: "Hər bir insanın düşüncəsi fərqlidi, ancaq bu düşüncələr əsasında həyatlar qurulur və insanlar yeni bir həyata addım atırlar. Bu elə bir məsələdir ki, onu oyuncaq hesab etmək olmaz, evləndik sonra hə alınmadı boşandıq. Xeyr, bu belə bir şey deyil. Ailə qurmaq asan bir iş deyil, lakin ailənin dağılması an söhbətidir. Bu ailə elə qurulmalıdır ki, cütlüklər 3-5 günlük yox bir ömür birlikdə olsunlar və bir-birinə dəstək olsunlar. Ona görə də, bu haqda 26 yaşından sonra qərarlar vermək daha doğru olar".\nŞəhər sakini Leyla Rzayeva: "Bu yaş məsələsi çox qəliz bir məsələdir. Çünki, elə evliliklər var ki, həmin insan 20 yaşında da olsa öz ailəsini qurur və çox gözəl də yaşayır. Ancaq çox vaxt da bu olmur, xüsusən də gənc yaşında ailə həyatı qurmuş insanların ailələri tez dağılır. Ona görə də düşünürəm ki, insan 25 yaşından sonra ailə həyatı qursun, nə də olsa o yaşdan sonra insan biraz fərqli yöndə düşünür və olğun olur".\nŞəhər sakini Samir Quliyev: "Məncə, minimal evlilik yaşı 25 olaraq götürülməlidir. Bu hər iki cins üçün keçərlidir. Çünki, insan həmin yaşlarda olğun, yetkin olur. İnsan ömrü 4 hissəyə bölünür və insan bu ömrün 4/1-ni özünə ayırmalıdır. Bu hissə də 25 yaş olaraq hesablanır. Ona görə də insanlar bu 25 yaşı özlərinə ayırmalıdırlar".\nŞəhər sakini Ləman Rzayeva: "Düşünürəm ki, ideal evlilik yaşı 24 olmalıdır. Çünki, bu yaş normal olaraq nə gec sayılır nə də tez sayılır. İnsanlar bu yaşda nə çox olğun olurlar, nə də çox uşaq kimi olurlar. Ona görə də bu yaşda evlənmək daha yaxşı olar ki, gənclərin əyləncəli və enerjili olduğu vaxt məhz 24 yaşına düşür".\nŞəhər sakini Azad Nəsirov: "Hesab edirəm ki, evlilik üçün bir vaxt məhfumu yoxdur. İnsanlar nə vaxt özlərini evliliyə hazır hiss etsələr, o vaxt da evlənməlidirlər. Ancaq təxmini yaş etibarı ilə bəlkə də 25-28 yaş aralığında olan evliliklər daha yaxşı olar. Bu məsələdə qərarlar insanların təcrübələrinə və əldə etdikləri biliklərdən asılıdır".\nŞəhər sakini Nailə Nəbiyeva: "Mənə elə gəlir ki, ümumiyyətlə kişi və qadın üçün evlilik 25 yaşından sonra olmalıdır. Çünki, ilk öncə insan öz təhsilini və karyerasını düşünməlidir. Xüsusilə də tez evlənən qızlarımız təbii ki, tez ana olurlar, bu da onların təhsilini davam etdirməsinə maneçilik törədir. Ona görə də əsasən də xanımlar üçün ideal evlilik yaşı 25 və 25-dən sonradır".


Azərbaycanın 170 ölkə ilə ticarət əlaqəsi var\n07:37 22 Iyun 2021\nBu günə olan məlumata görə, Azərbaycanda fəaliyyət göstərən hüquqi və fiziki şəxslər dünyanın 170 ölkəsindəki tərəfdaşları ilə ticarət əməliyyatları aparırlar. Onlar 101 ölkəyə məhsul ixrac edirlər. Azərbaycanın məhsul idxal etdiyi ölkələrin sayı isə 162-dir.\nGömrük orqanlarında qeydiyyatı aparılmış, lakin gömrük rəsmiləşdirilməsi tam başa çatmamış ixrac olunan xam neft və təbii qazın statistik qiymətləndirilmiş dəyəri nəzərə alınmaqla cari ilin yanvar-iyul aylarında Azərbaycanın xarici ticarət dövriyyəsinin həcmi 17,4 milyard dollarlıqdan çox olmuşdur. Həmin məbləğin 11,6 milyard dollarlığından artığı ixracın, 5,7 milyard dollarlığından çoxu idxalın payına düşmüşdür ki, bu da təxminən 5,9 milyard dollarlıq müsbət ticarət saldosu deməkdir.\nÖtən ilin müvafiq dövrünə nisbətən bu ilin 7 ayında xarici ticarət dövriyyəsi faktiki qiymətlərlə 35,6, real ifadədə 0,7, o cümlədən ixrac 0,8, idxal 0,5 faiz artmışdır. Hesabat dövründə faktiki qiymətlərlə ölkədən 37,3 faiz çox məhsul ixrac olunmuşdur. Həmçinin idxal edilmiş məhsulların dəyərində də artım (32,2 faiz) müşahidə edilmişdir.\nDövlət Gömrük Komitəsindən daxil olan məlumatlara görə, xarici ticarət əməliyyatlarının 85 faizi İtaliya, Türkiyə, Rusiya, İsrail, Almaniya, Hindistan, Çin, ABŞ, Çinin əyaləti olan Tayvan, İndoneziya, Kanada, Çexiya, Fransa, Portuqaliya, Gürcüstan, Ukrayna, Birləşmiş Krallıq, İspaniya və İsveçrə ilə aparılmışdır.\nÖlkəmizə idxal olunmuş məhsulların 15,9 faizi Rusiya, 15,3 faizi Türkiyə, 10,2 faizi Çin, 6,7 faizi Almaniya, 4,9 faizi ABŞ, 4,1 faizi Ukrayna, 3,3 faizi İtaliya, 2,7 faizi İran, hər biri 2,5 faiz olmaqla İsveçrə və Yaponiya, 2,4 faizi Birləşmiş Krallıq, 2,2 faizi Belarus, 1,8 faizi Qazaxıstan, 1,7 faizi Fransa, hər biri 1,4 faiz olmaqla Koreya, Türkmənistan və Çexiyanın, 19,6 faizi isə digər ölkələrin payına düşmüşdür. İdxal məhsulları sırasında maşın və mexanizmlər, elektrik aparatları və avadanlıqlar, ərzaq malları, nəqliyyat vasitələri, əczaçılıq məhsulları, tütün və mebel üstünlük təşkil etmişdir. Hesabat dövründə idxal edilən məhsulların arasında həm artan, həm də azalanlar olmuşdur. Bu aylar buğdanın, bitki yağlarının, çayın, minik və yük avtomobillərinin, məişət kondisionerlərinin, qara metal boruların, mebelin, gübrələrin idxalı artsa da, siqaretin, xam şəkər və şəkərin, kərə yağının, kartofun, mal ətinin, təzə tərəvəzin, polad prokatının və digər malların idxalında kifayət qədər yüksək azalma qeydə alınmışdır. İdxalda azalma tendensiyasının ilk növbədə yerli istehsalın artması ilə bağlı olması xüsusi qeyd edilməlidir.\nİxraca gəldikdə, ilin əvvəlindən ötən 7 ay ərzində onun strukturunda xam neft, təbii qaz, neft məhsulları, meyvə-tərəvəz, plastik kütlə, alüminium, qara metal və onlardan hazırlanan məmulatlar, pambıq lifi və ipliyi, kimya sənayesi məhsulları, şəkər, bitki yağları, alkoqollu və alkoqolsuz içkilər üstünlük təşkil etmişdir. Bu dövrdə təzə meyvə ixracı 48, kartof - 15,5, bitki yağları - 23,6, meyvə və tərəvəz konservləri - 23,5, polietilen - 10,9, emal olunmamış alüminium - 18,5, pambıq lifi - 66,9, qara metal borular - 10,2, pambıq ipliyi - 23,1 faiz, təbii üzüm şərabları və üzüm suslosu 2 dəfə artmışdır.\nÜmumiyyətlə, yanvar-iyul aylarında ölkə üzrə qeyri-neft məhsullarının ixracı ötən ilin eyni dövrünə nisbətən faktiki qiymətlərlə 13,5, real ifadədə 3,8 faiz artaraq 968,6 milyon dollarlığa çatmışdır.\nAzərbaycanın məhsul ixrac etdiyi ölkələrin coğrafiyası da kifayət qədər genişdir. Onların sırasında İtaliya, Türkiyə, İsrail, Hindistan, İndoneziya, Kanada, Portuqaliya, Almaniya, Çexiya, Rusiya, İspaniya, ABŞ, Birləşmiş Krallıq, Avstriya, Yunanıstan, Gürcüstan kimi ölkələr var.


Tahir Kərimov Salyandakı villasını neçiyə satır? Qalmaqallı veriliş bağlandı – VİDEO Xarici kantorlara giriş qadağan edilir – P Müəllimlərin əməkhaqqı artırılacaq – RƏSMİ Azay Quliyev şikayətləri dinlədi – FOTO General Çovdarovın şok mesajı:”Polkovniki Eldar Mahmudov ifadə verməyib – AÇIQLAMA İbrahim Tatlısəs Günelə nişanda nə hədiyyə etdi? “I sinfə başlayanlarla məzunlar arasında 5 Fikrət Fəraməzoğlunun həbs müddəti uzadıldı – Mə Nazir Mirqafar Seyidovun işdən çıxardığı rəisə y İstanbulda birlik mitinqi\n07 Avqust 2016 / 9:23 / Baxış sayı: 2560 Bizimxeber.az türk mediasına istinadən bildirir ki, Türkiyədə hökumət, iqtidar , müxalifət və millət bu gün saat 17:00-da İstanbul Yenikapıda “Demokratiya və Şəhidlər” mitinqində bir yerdə olacaq.\nYeniqapı milyonları gözləyir FETÖ-nün üsyan çevirilişinə qarşı günlərdir meydanlarda olan xalq bu gün İstanbulda “Demokratiya və Şəhidlər ” mitinqində birləşəcək. 5 milyonun toplaşacağı nəzərdə tutulan mitinqdə liderlər çıxış edəcək.\nFətullahçı terro qruplaşmasının (FETÖ) 15 iyuldakı hərbi çevriliş cəhdində prezident Tayyib Ərdoğanın çağırışı ilə xalq küçələrə çıxdı. Hərbi çevirilişə qarşı günlərdir davam edən demokratiya mitinqləri bu gün Yeniqapıda davam edəcək. İstanbul valiliyi və İstanbul Böyükşəhər bələdiyyəsinin dəstəyi ilə baş tutacaq mitinqin hazırlıqları başa çatıb. Çox iri səhnə hazırlanıb.\nÜsyana qarşı birlik mesajı Mitinqdə iştirak etmək istəyən xarici qonaqlar və jurnalistlər üçün ingilis və ərəb dilində telefonlar üçün proqram təminatı da olacaq. 5 milyon insanın olacağı mitinqdə prezident R.T.Ərdoğan, baş nazir B.Yıldırım , CHP lideri K.Kılıcdaroğlu, MHP lideri D.Bahçeli də olacaq. Liderlər üsyan cəhdini pisləyəcək və birlik-bərabərlik mesajı verəcəklər.\nİstanbulda yollar bağalanıb. İstanbul bələdiyyəsi Yenikapı mitinqi üçün bağlanan yolların adının siyahısını təqdim edib.\nMiitinq keçirələcək meydana vətəndaşların keçəcəyi yerlərdə X-Ray cihazları qurulub.\nMiting üçün qurulmuş səhnə


Mənim cəmi icraçılarla yazığım gəlir. Hətta həmin məşhur iclasda xoş perspektivin qoxusuna, iyinə hoppanıb-düşənlər belə. Adam özü olmayanda, başqasının kölgəsi olanda, əks-səda olanda bədbəxt olur, beləsinin ən pis halda başını sığallayıb, necə balaca, necə xırda və cılız olduğunu ona söyləmək olar.\nBiz dünyanı yalnız itirdiklərimizlə zənginləşdiririk. Qazandıqlarımızla yox!\nNə olursa olsun, mənzil başına birgə çata bilməyəcəyin və narahat olduğun, əmin olmadığın adamlarla yola çıxma;\nÖzünlə dil tap, zamanla sülh və barış içində, mütəvazi ol.


Prezident benzinin qiyməti ilə bağlı qərarı ləğv etdi (YENİLƏNİB)\n14 Yanvar 2015 12:43\nAzərbaycan Respublikası Tarif (qiymət) Şurasının 2015-ci il yanvarın 12-də keçirilmiş iclasında “Azərbaycan Respublikasının Vergi Məcəlləsində dəyişikliklər edilməsi haqqında” Azərbaycan Respublikasının 2014-cü il 30 dekabr tarixli Qanununa uyğun olaraq, neft məhsullarının tariflərinə baxılmış və müvafiq qərar qəbul olunmuşdu.\nQərara əsasən, Aİ-92 markalı avtomobil benzininin pərakəndə satış qiyməti 1 litr üçün 72 qəpik, dizel yanacağının pərakəndə satış qiyməti isə 1 litr üçün 62 qəpik müəyyən edilmişdi.\nAzərbaycan Respublikası Prezidenti Administrasiyasından AzərTAc-a bildirilib ki, Vergilər Məcəlləsinə son dəyişikliklərdə neft məhsullarının hər litrinin topdansatış qiymətinə 2 qəpik əlavə olunmaqla yol vergisinin ödənilməsinin yeni mexanizminin tətbiqi nəzərdə tutulmuşdu. Tarif Şurası dəyişikliyə uyğun olaraq 12 yanvar tarixli iclasında neft məhsullarının mövcud pərakəndə satış qiymətlərinə 2 qəpik yol vergisi əlavə olunmaqla satılması barədə qərar qəbul etmişdi.\nPrezident İlham Əliyev humanist addım ataraq neft məhsullarının pərakəndə satış qiymətlərinin vətəndaşların mənafeyi nəzərə alınmaqla tənzimlənməsi barədə Tarif Şurasına tapşırıq verib. Tapşırığa uyğun olaraq 2015-ci il yanvarın 14-də Tarif Şurasının növbədənkənar iclası keçirilib və neft məhsullarının qiymətlərinə yenidən baxılaraq tariflərin tənzimlənməsi barədə yeni qərar qəbul edilib.\nQərara əsasən, Tarif Şurasının “Ölkə daxilində neft məhsullarının tariflərinin tənzimlənməsi barədə” 2015-ci il 12 yanvar tarixli qərarı ləğv edilib. Ölkə ərazisində istehsal edilərək daxili istehlaka yönəldilən avtomobil benzini, dizel yanacağı və maye qazın hər litri üzrə 2 qəpik yol vergisi şirkətdaxili tariflərin azaldılması hesabına tətbiq edilməklə, Aİ-92 markalı avtomobil benzininin pərakəndə satış qiyməti əvvəl olduğu kimi 1 litr üçün 70 qəpik, dizel yanacağının pərakəndə satış qiyməti isə 1 litr üçün 60 qəpik səviyyəsində müəyyən olunub. Həmçinin maye qazın topdansatış qiyməti 1 ton üçün 300 manatdan 263,6 manata endirilib və yol vergisi ilə birlikdə topdansatış qiyməti 1 ton üçün 300 manat müəyyənləşdirilib.\nQeyd olunub ki, 2015-ci ilədək illik yol vergisini fiziki şəxslər avtonəqliyyat vasitələrinin mühərrikinin həcminə görə texniki baxışdan keçən zaman, hüquqi şəxslər isə balanslarında olan avtonəqliyyat vasitələrinə görə vergi orqanlarına müvafiq bəyannamə təqdim etməklə dövlət büdcəsinə ödəyirdilər. Bundan sonra avtomobil vasitəsinin istismarına görə yol vergisi hüquqi və fiziki şəxslər tərəfindən deyil, yanacaq istehsal və idxal edən şirkətlərin hesabına ödəniləcək.\nPrezident İlham Əliyev Tarif Şurasının qərarını ləğv edib.\nŞuradan Publika.az-a verilən məlumata görə, Azərbaycan Respublikası prezidentinin tapşırığına uyğun olaraq, 14 yanvar 2015-ci il tarixində Tarif (qiymət) Şurasının növbədənkənar iclası keçirilib.\nİclasda neft məhsullarının qiymətlərinə yenidən baxılıb və tariflərin tənzimlənməsi barədə yeni qərar qəbul edilib.\nQərara əsasən, Azərbaycan Respublikası Tarif (qiymət) Şurasının “Ölkə daxilində neft məhsullarının tariflərinin tənzimlənməsi barədə” 12 yanvar 2015-ci il tarixli 1 nömrəli Qərarı ləğv edilib.\nÖlkə ərazisində istehsal edilərək daxili istehlaka yönəldilən avtomobil benzini, dizel yanacağı və maye qazın hər litri üzrə 2 qəpik yol vergisi şirkətdaxili tariflərin azaldılması hesabına tətbiq edilməklə, əvvəl olduğu kimi “Aİ-92” markalı avtomobil benzininin pərakəndə satış qiyməti 1 litr üçün 70 qəpik, dizel yanacağının pərakəndə satış qiyməti isə 1 litr üçün 60 qəpik səviyyəsində müəyyən edilib.\nHəmçinin maye qazın topdansatış qiyməti 1 ton üçün 300 manatdan 263,6 manata endirilib və yol vergisi ilə birlikdə topdansatış qiyməti 1 ton üçün 300 manat müəyyənləşdirilib.\nQərar 15 yanvar 2015-ci il tarixindən qüvvəyə minəcəkdir. Qərarın tam mətni Azərbaycan Respublikası Tarif (qiymət) Şurasının rəsmi internet səhifəsində (www.tariff.gov.az) yerləşdirilib.


MOİK-in məşqçisinin yazdıqları Elbrus Məmmədovu özündən çıxardı » Football-plus.az\n24 apr 15:17gundem\n“Tüpürüm sizin məşqçiliyinizə”\nÖtən sayımızda MOİK-də baş məşqçinin köməkçisi olan Ramin Nəsibovla “Zaqatala”nın fanatı İnqilab Soltanov arasında “feysbuk”da yaşanan söz duelinin məzmununu diqqətinizə çatdırmışdıq. Qısaca xatırladaq ki, “hərbçilər”in ötən tur “Neftçi-2”yə böyük hesabla uduzmasını xoş qarşılamayan İnqilab bəy Azər Bağırovun çalışdırdığı komandanın bilərəkdən “ağ-qaralar”a məğlub olduğunu qeyd edib. Onun sözlərinə görə, MOİK bilərəkdən uduzub ki, bürünc medallar “Zaqatala”ya yox, “ağ-qaralar”ın ikinci komandasına nəsib olsun.\n“Zaqatala”nın fanatının yazıdıqlarına reaksiya verən Nəsibov isə özlərinin haqsızlığa məruz qaldığını, son turlarda hakim qərəzi səbəbindən xal itirdiklərini vurğulayıb. Vaxtilə “Simurq”un da şərəfini qoruyan “bico” ləqəbli veteran bir qədər də irəli gedərək İnqilab bəyə “3 matçdı hakimlər bizi “sürüyür”. Növbəti 3 oyunda da “sürüyəcəklər”, təki çempionluğu “Sumqayıt”a versinlər. Oturmusuz Zaqatalada, heç nədən xəbəriniz yoxdu” mesajını göndərib.\nRamin bəyin yazdıqları əsl araşdırma mövsuzudu. Bu gün Region Liqasında oyun alğı-satqısı ilə bağlı araşdırma aparanlar yaxşı olardı ki, MOİK-in məşqçisini AFFA-ya dəvət edib, yazdıqlarını əsaslandırmağı tələb edəydilər. Ondan birinci divizionda “Sumqayıt-2”nin çempion olması üçün kimlərin “qara işlər gördüyünü” soruşaydılar. Yəqin ki, Nəsibovun əlində hansısa tutarlı faktlar var. Əks halda peşəkar klubun məşqçilər korpusuna daxil olan biri heç vaxt riskə gedib sosial şəbəkədə başqa bir klubun fanatına belə mesaj yazmaz. Ramin bəy bununla həm də “Sumqayıt-2”nin “bostanına daş atıb”. Mövsümün sonunda “kimyaçılar” çempionluğu bayram etsə, artıq Soltanovla yanaşı, MOİK-in məşqçisinin “feysbuk”da yazdıqlarını oxuyan başqa futbolsevərlər də Elbrus Məmmədovun komandasının “qızıl”ı əyri yollarla qazandığını düşünəcəklər.\nNəsibovun yazdıqlarına “ağ-göylər”in çalışdırıcısından münasibət öyrənməyi lazım bildik. Elbrus Məmmədov həmkarının yazdıqlarlarından xəbər tutunca, bunları dedi: “Ola bilməz, inanmıram ki, bu fikirlər Ramin Nəsibova məxsusdu. Nə deyəcəyimi belə bilmirəm. Adamı görəndə qucaqlayıb öpürlər, arxamızca isə görün nə danışırlar? Şərh vermək istəmirəm. Tüpürüm sizin məşqçiliyinizə”.\n“Zaqatala” azarkeşi ittiham etdi, MOİK-in məşqçisi cavabını verdi MOİK darmadağın oldu, "Sumqayıt-2" fərqi azaltdı İbrahim Əliyev - "Zaqatala" 3:2 Ramin Musayevin açıqlaması növbəti cəza dalğasından xəbər veir MOİK rəhbərliyi Ramil Əliyevi saxladı


Meyvə-tərəvəz boldur - bəs qiymətlər? - ŞƏRH - Azinforum.az İnformasiya Portalı\nAna səhifə / İqtisadiyyat / Meyvə-tərəvəz boldur – bəs qiymətlər? – ŞƏRH\nMeyvə-tərəvəz boldur – bəs qiymətlər? – ŞƏRH\nÜmumilikdə qiymətlərə gəlincə isə pomidor 1 manat 80 qəpik – 2 manat arası, badımcan 2 manat 60 qəpik, mandarin 2 manat 15 qəpik, kivi 1 manat 90 qəpik, alma semerinka 1 manat 50 qəpik, adi alma 3 kilosu 1 manat, qızıl əhməd alma 2 manat 50 qəpik, yer kökü 50 qəpik, xurma 60 qəpik-1 manat arası, nar 2 manat 50 qəpik, heyva 1 manat 30 qəpik, portağal 1 manat 80 qəpiyə satılırdı.\nQeyd edək ki, Azərbaycan ötən il meyvə tərəvəz ixracında rekord qırmışdı. Belə ki, Azərbaycan 2017-ci ildə xaricə $292,736 milyonluq meyvə, $210 milyonluq tərəvəz tədarük edib. 2017-ci ildə Azərbaycan rekord həcmdə və miqdarda meyvə-tərəvəz ixrac edib. Rəsmi statistikaya əsasən, ötən il 502,826 milyon dollar dəyərində 549 min ton meyvə-tərəvəz xaricə satılıb. Satılan məhsulun 292,736 milyon dolları meyvə, 210 milyon dolları tərəvəz olub. 2017-ci ildə meyvə-tərəvəz ixracı cəmi ixracın 3,64 faizini təşkil edib. O, bu göstəriciyə görə yalnız xam neft (77,52 faiz) və təbii qazdan (8,64 faz) geri qalıb. 2017-ci ildə adambaşıma meyvə istehsalı 96,5 kq-ma, tərəvəz istehsalı 142 kq-ma çatıb. Bu isə adambaşına meyvə-tərəvəz istehsalının 2 dəfədən çox olması deməkdir. (Musavat.com)\nÖncəki Kərə yağı üçün gömrük rüsumu 3 dəfə azaldılıb, bəs qiymətlər niyə endirilmir? (VİDEO)\nNövbəti Araz Ağalarovun adı “Rusiyanın mülk kralları” siyahısında


#EuropeanElections2019 - Sonrakı nədir? - AB məruzəçisi: AB məruzəçisi\n#EuropeanElections2019 - Sonrakı nədir?\nEU Reporter Müxbir | İyun 12, 2019\nİndi yeni parlament seçilmişdir? Aşağıdakı addımlar haqqında daha çox məlumat əldə edin.\n23 ilə 26 arasında may aylarında Avropalılar 751 MEP-lərini növbəti beş il ərzində təmsil etmək üçün səs veriblər. Avropa Komissiyasının növbəti prezidentini seçmək və bütövlükdə bütün Komissiyanı təsdiq etmək üçün bu MEP-lərə qədər olacaqdır.\nAvropa siyasi partiyaları Komissiya sədrliyinə namizəd namizədləri seçdilər. Seçkilərdən sonra və nəticələrini nəzərə alaraq, AB liderləri Komissiya sədrinə namizəd təqdim edəcəklər. Məclis, iştirak etməyən bir namizədin qəbul edilməyəcəyini söylədi aparıcı namizəd prosesi.\nBunu etmədən əvvəl və iyul ayının 2 günü yeni qanunverici qurumun ilk plenar iclasından əvvəl, MEPlər hansı siyasi qrupun iştirak etməsi barədə qərar qəbul edirlər. Səkkizinci dövrdə səkkiz qrup var idi.\nİlk plenar iclasda, Parlamentin deputatları Parlamentin sədri və vitse-prezidentlərini seçəcəklər.\nParlamentin ikinci İyul plenar sessiyasında yeni Komissiya sədrinə səs verməsi gözlənilir.\nDaha sonra Komissiya sədri ilə əməkdaşlıq edərək, Komissiya üzvlərini təklif etmək üçün Aİ ölkələrinə qədər.\nKomissiya üzvləri tərəfindən təyin ediləcək parlament komitələri MƏP-lərin qarşısında plenar iclasda bütün Komissiyanı təsdiqləməməyə səs verdikləri üçün təklif olunan portfellərindən məsuldur.\nYeni Avropa Komissiyası 1 noyabr ayında vəzifəyə təyin olunmalıdır.\n9cü qanunverici quruluşu haqqında daha çox məlumat\nSeçkilər nəticələrinin veb səhifəsi\nVideo: gələcəyinizi seçin (Youtube)\nMultimedia mərkəzi: Avropa Parlamenti necə işləyir?\n« # Shenzhen ən qabaqcıl #SmartCity proqramları üçün test yatağı ola bilər\nİqlim dəyişikliyi: Böyük Britaniya hökuməti 2050 hədəfinə əməl edəcək »


Nefroskleroz nədir? » Qadınla.Com - Qadınlar Birİncidir!\nTarix: 13-10-2015, 12:30\nBirləşdirici tоxumаnın һәddindәn аrtıq inkişаfı nəticəsində böyrәyin bәrkimәsi vә büzüşmәsidir. Böyrәk büzüşmәsi birincili və ikincili оlur. Hipеrtоniyа, nеfrit, piеlоnеfrit, böyrәk vərəmi və s. nəticəsində bаş verir. Böyrәyin biоpsiyаsı, һаbеlә funksiyаsının rеntgеnоqrаfik və rаdiоizоtоp diаqnоstikа mеtоdu nefrosklerozun еrkən аşkаr еdilməsinə kömək edir. Hipertоniyа və böyrәk xəstəliklərinin vаxtındа və düzgün müаlicəsi, duzsuz pәһriz, аrtеriyаl tәzyiqi аşаğı sаlаn vаsitәlәr, аntibаktеriаl müаlicə və s. nefrosklerozun qаrşısını аlır. Bəzi һаllаrdа\ncәrrаһi müdаxilə аpаrılır. loading... 0


Lorenzo Sotomayor 2014-cü ildə Azərbaycanın boks üzrə milli komandasına cəlb olunan kubalı legionerdir. Onun böyük pullar hesabına bura gətirilməsinin səbəbi o idi ki, ölkəmizə beynəlxalq yarışlarda medallar qazandırsın. Və bununla Azərbaycanın reytinqi beynəlxalq boks aləmində, yerli Boks Federasiyasının rəhbərliyini nüfuzu isə yuxarılarda artmağa başlasın.\nİnsafən, Lorenzonun ilk illərdəki çıxışı yaxşı alınmışdı. 2015-ci ildə o, Bakıda keçirilən Avropa Olimpiya Oyunlarının qalibi oldu. Bir il sonra isə Rio Yay Olimpiya Oyunlarında 2-ci yeri tutmaqla karyerasında bugünə qədərki ən böyük uğuru qazandı. Və beləliklə kasıb Kubadan ayrılıb Azərbaycana ayaq basdığı gündən Lorenzonun yuxusunda da görmədiyi, ağlına belə gətirməyəcəyi milyonçular sayağı yaşamı başladı. Təkcə həmin o iki uğura görə dövlətdən, federasiyadan mükafat olaraq ayrılan yüzminlərlə dollar və qısa zamanda burada qazandığı şöhrətin ab-havası Sotomayoru elə hala gətirdi ki, o, özünü nəinki rinqin, elə həyatın da ağası yerinə qoydu. İdman yaddan çıxdı, başladı qızlarla kef, içki məslisləri təşkil etməyə. Ən pisi isə bütün bunları İnstaqramda ictimailəşdirməkdən də utanmadı. Amma işin daha pis tərəfi o idi ki, Lorenzoya bu intizamsızlığına görə cəza verən də olmadı. Bəs, kim verməli idi bu cəzanı? Əlbəttə ki, Azərbaycan Boks Federasiyasının rəhbərliyi...\nBelə bir cəzanın olduğunu kimsə xatırlamır. İdmançı isə təkcə yaxşı hazırlıq, infrastruktur yox, həm də ciddi nizam-intizam olan şəraitdə inkişaf edir. Amma belə görünür ki, bu gün boks millisindən daha çox, Boks Federasiyasının özündə işə ciddiyyət yaratmaq lazımdır.\nLorenzo bu gün Tokio-2020-də 1/16 finalda uduzaraq mübarizəni dayandırdı. Amma məgər Lorenzo kimilər Azərbaycana ona görə gətirilib, onların hər birinə hər il onminlərlə manat maaş ona görə verilir ki, adam yarış başlamadan uduzsun, yoxsa mükafatçı olsun? Sotomayorun 2016-cı ildən üzü bu yana – son 5 ildə bir ciddi uğuru, bir titulu olmayıb. Bu illər ərzində o, idmançı rejiminə əhəmiyyət verməyib, boksdan kənar həyatı, intizamsızlığı, hə, bir də qadınlar kimi qısa yubka geyinib İnstaqramda poz verməyi ilə yadda qalıb. Və bu rəzalət Boks Federasiyasının gözü qarşısında baş verib. Lorenzo isə qiymətli eksponat kimi federasiya tərəfindən həmişə toxunulmaz olub.\nAmma geniş idman ictimaiyyətinin bilmədiyi başqa bir fakt da var ki, yazıya elə bunu qeyd etməklə yekun vururam. 2018-ci ilin dekabrında boks üzrə Azərbaycan çempionatında sensasiyalı nəticə qeydə alınır. Yerli idmançımız Elnur Süleymanov həmin bu Sotomayoru yarımfinalda nokauta göndərməklə məğlub edir. Sonra isə Azərbaycan çempionu olur. Amma 69 kq. çəki dərəcəsində beynəlxalq yarışlara Elnur yox, Sotomayor göndərilir...\nOna görə ki, əvvəla millinin baş məşqçisi Sotomayorun yerlisi olan kubalılardır. Lakin yenə də sual ortaya çıxır: əcnəbi olan kubalı məşqçilər belə qərar verirsə, federasiya rəhbərliyindəki yerli olan azərbaycanlılar bu haqsızlığa niyə göz yumur?\nSotomayoru nokauta salan həmin Elnur boksdakı bu mühitdən haqlı olaraq incidiyi üçün Azərbaycanı tərk edərək Rusiyaya köçüb. Yəqin ki, hətta boksu atıb da.\nBizi isə Olimpiya Oyunlarında yerli boksçu yox, yenə də kubalı həmin intizamsız Sotomayor təmsil edir. Sotomayor... Boksumuzun ləkəsi Sotomayor...


Bakıda Transxəzər qaz layihəsi müzakirə olunub\n29 Mart 2006 15:44 (UTC+04:00)\nBakıda Transxəzər qaz layihəsinin gerçəkləşdirilməsi ilə bağlı məsələlər müzakirə olunub. Azərbaycan Xarici İşlər Nazirliyinin mətbuat mərkəzindən Trend ə verilən məlumata görə, bu məsələ xarici işlər naziri Elmar Məmmədyarovun ABŞ-ın Ticarət və İnkişaf Agentliyinin nümayəndə heyəti ilə görüşü zamanı müzakirə mövzusu olub.\nNümayəndə heyətinin rəhbəri Daniel Stayn Avropaya qaz ixracı üzrə yeni marşrutun enerji təhlükəsizliyi və alternativ enerji mənbələrinin əldə olunması baxımından aktuallığını vurğulayaraq qeyd edib ki, yeni layihə Qazaxıstan neftinin Xəzər dənizi ilə ixracına, o cümlədən Avropaya qazın təkcə Rusiya ilə deyil, həm də alternativ marşrutla nəqlinə şərait yaradacaq.\nE.Məmmədyarov layihənin enerji təhlükəsizliyi nöqteyi-nəzərindən əhəmiyyətini vurğulayraq, Azərbaycanın da bu layihədə maraqlı olduğunu qeyd edib. Nazir layihənin GUAM çərçivəsində müzakirə olunduğunu, bu yaxınlarda isə Bakıda enerji təhlükəsizliyinə həsr olunmuş konfransın keçirildiyini xatırladıb.\nNazirin sözlərinə görə, Azərbaycan həm hasilatçı, həm də tranzit ölkə kimi böyük imkanlara malikdir. O qeyd edib ki, layihəni həyata keçirmək üçün bir sıra məsələləri, o cümlədən texniki-iqtisadi əsaslandırmanı, bu işdə özəl şirkətlərin rolunu öyrənmək lazımdır. Nazir ABŞ-ın Ticarət və İnkişaf Agentliyi və bu ölkənin Dövlət Departamenti ilə əməkdaşlığın zəruriliyini vurğulayıb.\nGörüşdə, həmçinin, Diplomatik Akademiyanın yaradılması məsələsi də müzakirə olunub. E.Məmmədyarov qonaqlara akademiyanın məqsəd və vəzifələri barədə məlumat verib.


Amerika bu qədər yaxın olmamışdı! – Yenicag.Az\nAna Səhifə Cəmiyyət Amerika bu qədər yaxın olmamışdı!\nYeni Çağ Media Qrupu – İyun 24, 2019 - 18:30\nƏn sürətli çatdırılma şirkəti Limak.az sizi sevindirməyə davam edir. Artıq Amerikanı da sizə yaxın etdik. Bu gündən etibarən Amerikadakı anbarımız fəaliyyətə başladı. 3 $- dan başlayan qiymətlərlə çatdırılma edirik.\nMüştəri məmnuniyyəti Limak.az üçün əhəmiyyətli bir yerə sahibdir. İlk olaraq bildirək ki, sifarişlərinizlə bağlı hər hansı bir problemi həll edə biləcək peşəkar heyətimiz 24/7 sizin xidmətinizdədir.\nTezliklə digər ölkələrdə də Limak ofisləri fəaliyyətə başlayacaq. Gözləntilərin və ehtiyacların artması səbəbiylə Limak.az bu çərçivədə eyni sürətlə inkişaf edir, mövcud dəyişikliyə uyğunlaşır və ən əsası xoşbəxt müştərilər prinsipi ilə yolunu davam etdirir. Limak ailəmizə qoşulun, fərqimizi hiss edin!\nLimak. az Amerikadan Bakıya və ölkənin ikinci böyük şəhəri olan Gəncəyə çatdırılma həyata keçirir. Qiymətlər belədir:\n0 dan – 0,25 kq dək – 3.00 $\n0,25 kq dan – 0.5 kq dək – 4.50 $\n0,5 kq dan – 0.7 kq dək – 6.00 $\n0,7 kq dan – 1 kq dək – 7.50 $\n0 dan – 0,25 kq dək – 3.50 $\n0,25 kq dan – 0.5 kq dək – 5.00 $\n0,5 kq dan – 0.7 kq dək – 7.00 $\n0,7 kq dan – 1 kq dək – 8.50 $\nŞirkətimiz Türkiyə və Amerikadan yüklərin daşınması ilə məşğul olur. Sizin sifarişləriniz həftədə 2 dəfə Türkiyədən, 1 dəfə isə Amerikadan Bakıya çatdırılır.\nDəstək xətti: *9595


“Heç bir ətin satışı qadağan deyil” - Eşşək ətinin satışı ilə bağlı AÇIQLAMA » Atatv.az\nQarmaqlarda mal və qoyun ətlərini görməyə öyrəşmişik. Burada at və eşşək əti görmək isə kimsəyə xoş gəlməz. Halbuki, dünyanın bir çox ölkələrində at və eşşək əti yemək normal hesab edilir.\natatv.az Milli.Az-a istinadən bildirir ki, ARB TV-nin "Günə doğru" proqramı mövzu ilə bağlı maraqlı süjet hazırlayıb.\nAzad İstehlakçılar Birliyinin sədri - Eyyub Hüseynov: "Ölkəmizdə heç bir ətin satışı qadağan deyil. 63-cü illərdə bir sənəd qəbul olunub. O sənəd məndədir. 15 respublika arasında bir Azərbaycanda eşşək əti yeməli ət kimi, növləri, qiymətləri yazılıb".\nSakin: "Mal ətinin özünün neçə cür rəngi olur. At əti tünd olur. Gündə ətdən istfadə edən adam onu o dəqiqə bilməlidir".\nBilərək, istəyərək dadmaq istəyən çətin tapılsın. Amma yazıq adam hardan bilsin ki, üstünə böyük həriflərlə mal, qoyun hətta quzu əti yazılan bu cəmdəklər, əslində, hansı heyvana mənsubdur? Əti-ətdən fərqləndirmək üçün də gərək işin ustası olasan. Qəssablar bunu daha yaxşı bilir.\nQəssab: "Sümüyü və üstündə saxladığı dərisi ilə seçmək çox asandır. Evinə ət alıb aparıb qazana tökəndə ondan üfunət iyi gəlir. Həmin adam hiss etmir ki, bu ət iyi deyil?!"\nRespublika Gigiyena və Epidemiologiya Mərkəzinin şöbə müdiri - Ziyəddin Kazımov: "At ətindən respublikada istifadə olunması məqsədəuyğun deyil".


Oxunma: 216 16 Dek 10:54\n14. 07. 2014 tarixində Erməni işgali altında olan Azərbaycanın Kəlbəcər bölgəsinə, özlədikləri Vətən toprağını görməyə ,anasının məzarını ziyarət etməyə geden, ermənistan silahlı qüvvətləri tərəfından əsir tutulup, həps cəzasına məhkum edilən, Dilgəm Esgərov və Şahbaz Quliyev Azerbaycan Respublikasının Prezidenti İlham Əliyevin köməyi ilə sərbəst buraxıldı.\nÖzəl bir təyyarə ilə Bakıya gətirilən Dilgem Esgerov və Şahbaz Quliyevin qurtarılması ailesi ve Azerbaycanlılar tərəfından sevinclə qarşılandı. Azərbaycan Respublikasının Prezidenti İlham Əliyevin köməyi ilə azadlıqlarına qovuşan Dilgem Esgərov ve Şahbaz Quliyev, Ali Baş Komandanımıza təşəkkür edirik, deyə bildirdilər. Bizi Ermənistan zindanlarından qurtardı, vətənımızə qovuşdurdu. Harda, başı darda olan, bir Azərbaycanlı varsa Prezidentimiz onunla maraqlanır, ona kömək edir.\nBilindiyi kimi Dilgəm Esgərov ve Şahbaz Quliyevin tutulması Türkiydə də gündəm olmuş Türkiyə Azərbaycan Dostluk Dərnəkləri Federasyonu Iğdır Azərbaycan Evi Dərnəyi Zübeydə xanım bulvarında, faşist Ermənistanın əsir etdiyi əsirləri geri istəyirik...! Adı altında imza kampanyasına başlamışlar. Toplanan imzalar BM Ankara təmsilçiliyinə təslim edilmişdir.\nTürkiye Azerbaycan Dostluk Dərnəkləri Federasyonu Genəl Başkan Yardımçısı və Iğdır Azərbaycan Evi Dərnəyi başkanı Serdar Ünsal Azərbaycan Respublikasının Prezidenti İlham Aliyev işğal altında olan toprakları azad etmişdir. Bununla bərabər Ermənilər tərəfındən 6 ildir əsir olan Dilgəm Esgərov və Şahbaz Quliyəvi də qurtararak ailəsinə qovuşdurmuşdur. Bunun üçün Prezidentimizə dərin təşəkkürmüzü bildiririk dedi.


“Ziya Bünyadovu vuranda rusca ana söyüşü söydü” - » Yenixeber.org - Oxu xəbərin olsun\n“Ziya Bünyadovu vuranda rusca ana söyüşü söydü” -qatilin qandonduran etirafları\nYenixeber.org: 1997-ci il fevralın 21-də böyük alim akademik Ziya Bünyadov qətlə yetirilib. Akademikin qətlində günahlandırılaraq ömürlük həbs cəzasına məhkum olunmuş Nizami Nağıyevlə saxlanıldığı Qobustan Qapalı Həbsxanasında görüşüb müsahibə almışıq.\n- Uşaqlıqdan o qədər zəhmətkeş olmuşam ki, kimsə ağlına belə gətirməzdi ki, mən belə işlərlə məşğul ola bilərəm. Uşaq vaxtında bütün günü torpaqla, əkin-biçinlə məşğul olurdum. Atamın heç vaxt ağına gələ bilməzdi ki, mən belə bir işlə məşğul ola, kiməsə qoşula bilərəm. Atam bizə gələndə həyətə baxırdı, fərəhlənirdi. Parnikimə, qoyunlarıma, həyət-bacaya baxırdı, sevinirdi. Görürdülər ki, həm də ticarətlə məşğulam. O vaxt un gətirəndə atama demişdim ki, çörək bişirən sexlərdən xahiş eləsin, bizdən un alsınlar. Bizdən 20 tona yaxın un almışdılar. Yəni məndən kimsə şübhələnə bilməzdi.\n- Martın 20-si və ya 21-i olardı. Biz Bakıdan çıxanda Qalib qardaşına dedi ki, gedib bir arayış alıb iş yerinə versin. Cəlilabadda gördüm ki, Tariyel, Mahir, Cavanşir də ora gəliblər. Xanları da orada gördüm. Vüsalı da evindən çağırdıq. Maşına oturub bizimlə sərhədə qədər gəldi. Orada Vüsalın xalası oğlu Mais sərhəddə işləyirdi. Mais fit çaldı, əsgərlər gəldilər. Adambaşı əsgərlərin “qlavarına” 10 şirvan verdik, setkanı qaldırdılar, keçib getdik. Qamışlıqdan yol var idi, keçib gedəcəkdik. Üstümüzdə silah yox idi. Ancaq pul var idi. Qamışlıqdan keçib dərəyə düşmüşdük ki, əsgərlərin “qlavarı” silahı üstümüzə çəkdi, dedi, sizi təhvil verəcəyəm. Başladıq ki, əşi, atan yaxşı, anan yaxşı, əl çək. Pulunu almısan, imkan ver gedək. Demə, o, bunu pula görə edirmiş, əlavə pul almaq istəyirmiş. Bunu artıq həbs ediləndən sonra bildim. Əsgəri tutmuşdular, belə ifadə vermişdi. Həmin gün özünün ehtiyatsızlığından silahdan atəş açıldı. Güllə açılmasından sonra məsələ böyüdü, artıq zastavada da bildilər ki, keçid olub. Tariyel həmin vaxt onun üstünə hücum elədi. O biri əsgər də başladı atəş açmağa. Onun vurub ağzını partlatdıq, Cavanşir silahı əlindən aldı. O biri əsgər Qalibi vurdu. Sonra bildik ki, o ölüb. Hadisə səhərə yaxın 4-5-də oldu. Qamışlığa, oradan çayın içinə atılıb qaçdıq. Getdik kəndə.\n- Yox, onlar məndən nə soruşacaqdılar. Elə bilirdilər, Qalib əməliyyata gedib, hadisə baş verib, onu öldürüblər.\nOxunub: 7141Tarix: 23-02-2018 11:05\n“Ziya Bünyadovun əvəzinə bir müxalifət liderini öldürəcəkdik, amma...”- akademikin qatilinin etirafları\nAkademik Ziya Bünyadova qatilinin sensasion etirafları -eksklüziv\nZiya Bünyadovun qatili həbsxanada danışdı- sensasion açıqlamalar\n"Nizami"-də təmirin son tarixi açıqlandı\nMəhbuslar aclıq aksiyasına başlayıblar


Professor Məsud Mahmudovun “Türk dillərinin milli korpusları” monoqrafiyası çapdan çıxmışdır\nAzərbaycan Milli Elmlər Akademiyası Nəsimi adına Nəsimi adına Dilçilik İnstitutu və Azərbaycanda Atatürk mərkəzinin təqdimatı ilə filologiya üzrə elmlər doktoru, professor Məsud Mahmudovun “ Türk dillərinin milli korpusları” monoqrafiyası “Elm və təhsil” nəşriyyatında çapdan çıxmışdır. Müəllif kitabı Bakı Dövlət Universitetinin 100 illiyi günlərində məzunu olduğu doğma təhsil oçağında ona dərs demiş unudulmaz müəllimlərinin əziz xatirəsinə ithaf etmişdir.\nMonoqrafiyanın elmi redaktoru və ön sözün müəllifi AMEA- nın həqiqi üzvü, filologiya üzrə elmlər doktoru, professor Nizami Cəfərovdur.\nRəyçilər - AMEA – nın həqiqi üzvü, texnika üzrə elmlər doktoru, professor Telman Əliyev, AMEA –nın həqiqi üzvü, filologiya üzrə elmlər doktoru, professor Möhsün Nağısoylu, AMEA – nın müxbir üzvü, texnika üzrə elmlər dotoru, professor Məsumə Məmmədova, filologiya üzrə elmlər doktoru, professor Nadir Məmmədli, filologiya üzrə elmlər doktoru, professor Sayalı Sadıqova, filologiya üzrə elmlər doktoru Kamilə Vəliyeva və filologiya üzrə elmlər doktoru İlham Tahirovdur. Kitab AMEA Nəsimi adına Dilçilik İnstitutu Elmi Şurasının qərarı ilə çap olunmuşdur.\nMonoqrafiya ən yeni dilçiliyin sürətlə inkişaf edən sahələrindən biri olan korpus dilçiliyinə həsr olunmuşdur. Korpus dilçiliyi hər hansı konkret bir dili təmsil edən mətnlərin qabaqcadan müəyyənləşdirilmiş qaydalar üzrə sistemli şəkildə elektron formatda toplanmasına istiqamətlənmiş məlumat axtarışı sistemlərinin yaradılması və onların tədqiqat prosesində istifadəsi məsələlərini öyrənir. Konkret dilin milli korpusunda müəyyən zaman kəsiyində həmin dil tam şəkildə bütün janrları, üslubları, ədəbi dili, dialektləri, qrammatikası, lüğətləri və s. ilə təmsil olunur. Başqa sözlə, korpus – elektron daşıyıcıda saxlanan müxtəlif dil hadisələri və faktları ilə bağlı tədqiqatçılara operativ və dəqiq məlumat verən, müəyyən nizamla düzülmüş təbii dil mətnləri çoxluğudur. Monoqrafiyada dil korpuslarının qurulması, mətnlərin toplanması və yerləşdirilməsi, eləcə də korpus materialından tədqiqat prosesində müxtəlif məqsədlərlə istifadə olunması məsələləri şərh olunur, Azərbaycan dilinin milli korpusunun yaradılması ilə bağlı aparılmış işlər barədə məlumat verilir.\nMonoqrafiya nəzəri və tətbiqi dilçiliyin ən yeni sahələri və aktual problemləri ilə maraqlananlar üçün nəzərdə tutulmuşdur.\nMonoqrafiyaya ön sözdə akademik Nizami Cəfərov yazır: “Məlum olduğu kimi, Azərbaycan Respublikasının Prezidenti İlham Əliyevin “Azərbaycan dilinin qloballaşma şəraitində zamanın tələblərinə uyğun istifadəsinə və ölkədə dilçiliyin inkişafına dair Dövlət Proqramı haqqında” 23 may 2012-ci il və “Azərbaycan dilinin elektron məkanda daha geniş istifadəsinin təmin edilməsi ilə bağlı bir sıra tədbirlər haqqında” 17 iyul 2018-ci il tarixli sərəncamlarında Azərbaycan dilinin informasiya-kommunikasiya texnologiyaları, müasir kömpüterlərlə öyrənilməsi, maşın tərcüməsi, müxtəlif statistik lüğətlərin tərtibi, elektron lüğətlər korpusunun yaradılması, əcnəbilər üçün Azərbaycan dilinin elektron platformasının hazırlanması və bir çox başqa məsələlər nəzərdə tutulur. Şübhəsiz, bu qəbildən olan məsələlərin həlli üçün dilçilərlə yanaşı kibernetika, riyaziyyat, proqramlaşdırma sahəsində çalışan mütəxəssislərin birgə fəaliyyəti tələb olunur.\nBu baxımdan çapa təqdim olunan monoqrafiya dilçiliklə dəqiq elmlərin (kibernetika, riyaziyyat, proqramlaşdırma, statistika və s.) qovuşma nöqtəsində yaranmış və sürətlə inkişaf etməkdə olan yeni dilçiliyə – korpus dilçiliyinə giriş kimi səciyyələndirilə olar”.\nDilçi həmkarımızı təbrik edir və ona yaradıcılıq uğurları arzulayırıq!


Tələbələrimizin uğur həkayələri: Sarıvəlli Nigar\nMən Sarıvəlli Nigar, hal-hazırda STEP IT Academy-də Kompüter qrafikası və Dizayn üzrə təhsil alıram.\nTəhsil almaq üçün heç bir zaman gec deyil, ancaq buna baxmayaraq həmişə təəssüflənəcəyəm ki, 6 il ərzində tamamilə başqa istiqamət üzrə təhsil almışam və çox böyük sevgi, maraq göstərdiyim dizayn sahəsinə cəmi bir ildir ki qatılmışam. Çox istəyərdim ki, daha əvvəldən dizayn sahəsinə qoşulum. Ancaq yenə də şadam ki, artıq qətiyyətli şəkildə istədiyim yol üzrə addımlayıram.\nUniversitet illərini bitirdikdən sonra "Bakı Avropa Oyunları Əməliyyat Komitəsi"də və "Azərbaycan İslam Həmrəyliyi Oyunları Komitəsi"də satınalma mütəxəssisi vəzifəsində çalışmışam. Artıq iki ildir ki, STEP IT Academy-də iqtisadçı vəzifəsində çalışıram.\nUzun illərdir ki, daha dəqiq desəm, 8 il olar ki, qadın geyimlərinin hazırlanması ilə məşğul oluram. Öz üzərimdəki geyimlərin əksəriyyəti mənə məxsusdur və ətrafımdakı insanlardan müsbət rəy almaq məni sevindirir və ruhlandırır.\nSTEP IT Academy-də təhsil almağa başladığım vaxtdan etibarən sevdiyim peşə ilə məşğul olmaq üçün özümdə əminlik və cəsarət hiss etdim. Məhz bunun nəticəsi olaraq 6 ay ərzində qazandığım biliklər sayəsində məqsədli şəkildə qərara gəldim ki, artıq ciddi şəkildə fəaliyyətə başlamağın vaxtıdır. Və SaNi adlı geyim markasını yaradıb, kiçik komanda ilə işə başladıq. Əlbəttə ki, bununla kifayətlənmirəm və təhsil müddəti boyunca biliklərimi daha da genişləndirib, dərinləşdirərək geyim sahəsində yenilik edib bir proyekt hazırlamaq fikrindəyəm. Əmin olun ki, Akademiyada o qədər istedadlı tələbələrimiz var ki, məhz buna görə də komandamız elə öz tələbələrimizdən ibarətdir. Və mən inanıram ki, komandamızdakıların sayı artacaq və daha böyük işlər görəcəyik.\nMən STEP IT Academy daxilində ola-ola anladım ki, nəyə görə məhz bura. Həm iş kollektivinin, həm də tələbə kollektivin içərisindəyəm və burdakı atmosfer elədir ki, loru dildə desək; "sən özünü öz qabında hiss edirsən".\nHeç vaxt "gecdir", ya da "hələ tezdir" deməyin. Yolun başlanğıcında "Yarı yolda qalaram" deyə də fikirləşməyin. İnanın ki, öyrəndiklərinizin nəticəsində atdığınız addımlar başarılı olacaq.\nƏsas səhifə Rəylər Sarıvəlli Nigar